Mutta viimein toki myrsky heikenevi, 


Masentuvi aalto, käyden lepoon taasen, 
Ilman rantoihin pois pakenevat pilvet 
Faivos kirkastuu ja aurinkoinen nousee, 
Hymyellen: niinkuin isä lapsillensa. 

v Terve elon, toivon lähettiläs, terve!" 


Aleksis Kivi 

POHJATUULI 

on tulevaisuutta luova sivistyslehti. 
POHJATUULI kulkee alati selvenevää 
määrätietoisuutta kohti. POHJATUULI 
herättää ja valtaa itselleen alati uusia 
lukijoita. POHJATUULTA täytyy lu? 
kea hitaasti, vähän kerrassaan, mutta 
lukea tarkkaan jokainen kirjoitus. luz 
kea tunteen herkistämänä ja senjälkeen 
ajatella. POHJATUULI katsoo yli 
sairaan, harhautuneen nykyhetken. 


Pohjatuulen lukijat ja asiamiehet! 


Jokainen Pohjatuulen lukija, joka tajuaa tällaisen 
lehden tarpeellisuuden ja siis tahtoo, että tämän leh: 
den tulee elää ja voimistua, tekee ainoan mahdolli: 
suuksiinsa kuuluvan avun ryhtymällä aktiiviseen työ: 
hön ja hankkii tälle lehdelle vähintäin yhden uuden 
tilaajan. 

Pohjatuulen asiamiehillä on suuri tehtävä. Se työ, 
mitä olemme aloittaneet, on hidasta ja vaivalloista, 
kuten kaikki, todellinen tulevaisuutta valloittava poh- 
jan perustamistyö. Siksi rohkenemme luottaa, että 
asiamiehet toimivat innokkaasti asiamiespalkkioiden 
pienuudesta huolimatta. 

PO HJATU UI, 


UUDELLE TAIPALEELLE. 


Tämän numeron ilmestyminen merkitsee 
rajapaalua Pohjatuulen historiassa, — tien- 
viittaa ylöspäin uudelle taipaleelle. 

Pohjatuulen herätti elämään nuorukaisten 
intomielinen usko. Koettu taival on kuitenkin 
osoittanut, että julistus, lupaukset eivät pit- 
källe kanna ellei ole kestäväksi havaittua poh- 
jaa, jonka varaan rakennus on pystytettävä. 
— Kulunut vuosi on ollut tuon perustan ra- 
kentamista. Monta suunnitelmaa on näyttäy- 
tynyt kantamattomaksi, mutta jokainen vaihe 
lehtemme elämässä on vienyt vain alati lä- 
hemmäs alkuperäistä aatettamme. On selven- 
tynyt tieto, kuinka hidasta on kaiken kes- 
tävän rakentaminen. 

Pohjatuulen katseen edessä on kuluneen 
kauden aikana työn vakavuuden tajuaminen 
alati syventynyt. Näemme ajassamme kaik- 
kien siirtymäaikojen tuntomerkit, harhautu- 
misesta ja vielä uusien päämäärien hahmoutu- 
mattomuudesta johtuvan ihmisten sisäisen 
kärsimyksen. Mutta kuka uskaltaisi väittää, 
että aikamme luonne olisi pelkkää rappioajan 
luonnetta? Eikö juuri probleemien runsaus 
todista itseään jatkuvasti uudistavaa elämää? 
Näinhän jokaisen aikakauden täytyy luoda 
itselleen omat piirteensä. — 

Ihmisen tajunnassa elää kahden vallan, 
hyvän ja pahan ikuisen kamppailun selvit- 


tämisen pakko, taistelu selkeyteen, taistelu 
eetillisesti kestävien arvojen saavuttamiseen. 
Siksi ei voida koskaan kylliksi tehostaa siveel- 
lisen kasvatuksen ja ennen kaikkea moraalin 
velttoudesta kohottavan kurin välttämättö- 
myyttä. Näin koko kansan ja jokaisen yksilön 
omakohtaisessa sisäisessä elämässä. 

Aikakautemme etiikan perustavana piir- 
teenä näemme pyrkimyksen kohota pois pel- 
kästä, jo vuosisatoja länsimaista siveysoppia 
leimanneesta materialistisesta hyötymoraalis- 
ta. Näin syntyvät aina uudet katsomukset, 
uudet aivot, uudet tavoittelun päämäärät —. 
Jokainen arvojenoppi on vaativaisuuden oppia. 
— Vai mitä ovat arvot, joita ei ilmennä tunnus- 
tajansa tekojen jokapäiväinen elämä? Val- 
hetta, joka johtaa yhä komplisoidummalle ni- 
hilismin tielle. Nykyhetken Eurooppaan kat- 
sahtava näkee kaikkialla myös sosiaalisen elä- 
män alueella uuden rakentumispyrkimykset. 
Näin on omassa maassammekin. 

Se kansanliike, jonka väreille uskollisena 
Pohjatuuli tahtoo jatkaa tietään, on ennen 
kaikkea tulevaisuuden liike. Olemme vakuu- 
tettuja, että sen selkeneviin päämääriin on 
ennenpitkää yhtyvä koko kansamme vastuun- 
tuntoinen parhaimmisto. Näiden näkemysten 
innoittamana Pohjatuuli lähtee jälleen taipa- 
leelle. 


Eino Mikkola, vastaava toimittaja. 
Wecksellintie 8, puhelin 38 220. Tavat. kotonaan 17—19, tiistaisin ja perjantaisin 19,30—21. 

Puhelin 34395. 


I. M. Varoma, taloudenhoitaja. 

Erkki Rantalainen 
Puhelin 32510. 

POHJATUULI 


Aleksis KIVI. 


Samalla tavoin kuin yksilö kehittyy yhteisö, kansa vähitellen henkiseen tietoisuu- 
teen itsestään, asemastaan samanarvoisten yhteisöjen keskellä, tehtävästään. Tämä herää- 
minen on toisina aikoina hidasta kulkua kohti selkeytymistä, toisinaan on tempo kiihkeä, 
kuin olisi yhtäkkiä saavutettava se, minkä kansallistunto näkee korkeimpana ilme- 
nemismuotonaan. 


Ne kymmenen vuotta, joihin sisältyy Aleksis Kiven työ suomalaisen kult- 
tuurin palveluksessa, muodostavat Suomen kansan elämässä vaihdekohdan, jolloin kauan 
torkuksissa maannut, itseään epäilevä, ulkomaailmaa arasteleva, mutta vapaudenkaipuus- 
saan alkuperäisen villi suomalainen mieli mursi sitovat kahleet. Syvältä kansansielun 
uumenista tunkivat esiin samat elämisen oikeutta vaativat henkiset voimat, joiden 
olemassaololla Kalevala muutamia vuosikymmeniä aikaisemmin oli koko maailman 
hämmästyttänyt. Suomen kansa löysi itsensä. 


Vaikka Aleksis Kiven tuotannossa voidaankin osoittaa eräitä yhtymä- 
kohtia aikaisempaan suomalaiseen kansalliskirjallisuuteen, ennenkaikkea Runeber- 
giin, on se syvimmältä osaltaan noussut itsenäisenä suomenkielisen kansan elämän- 
tunnon pohjalta ilman mitään esikuvia. Perusaineksiltaan liittyy se siihen ajattomaan 
ja paikattomaan ihmiskuvaukseen, jota edustavat Dante, Cervantes, Shakes- 
peare. Suomen kansa on Aleksis Kiven kautta osallisena ihmishengen yhteisessä tais- 
telussa kohti sisäistä vapautta, kirkastumista. 


Aleksis Kiveä ei hänen aikansa johtava sivistyneistö ottanut vastaan. Ellei 
hän olisi kohdannut eräitä silloisen henkisen tason ylittäviä persoonallisuuksia, olisi hä- 
nen tuotantonsa osaksi tullut sama kohtalo, mikä hänet itsensä tavoitti. Siinä innostuk- 
sessa, jolla Suomen kansa valmistautuu viettämään Aleksis Kiven syntymän satavuotis- 
juhlaa, lienee hiven omantunnontuskaa. Mutta siitä huolimatta tahdomme kysyä: Miten 
Suomen kansa kohtelisi Aleksis Kiveä, jos hän nyt eläisi? 


Aleksis Kivi näki kansansa yhtenä ja yhtenäisenä. Hänen kuolemansa jäl- 
keen on Suomen kansa kokenut raskaita päiviä, jotka ovat sen rikki raadelleet. Ulko- 
puolelta rajojen on tullut vaikutuksia, jotka ovat synnyttäneet luokkaeroja, vihaa ih- 
misryhmien välille, kunnes veli on noussut veljeään vastaan. Tuo veljesviha ei ole hävin- 
nyt. Hymy, jonka Aleksis Kivi näki kotomaamme äidinkasvoilla, on jähmettynyt. 


Mutta me nuoret, jotka tunnemme suonissamme uuden ajan polton, uskomme 
aikaan, jolloin kansamme on yhtenäinen, Suomemme suuri. Emme ajattele sitä, vaadi- 
taanko sen ajan kehittymiseen vuosisata tai — vuosituhat. Kerran kokoontuu kan- 
samme kokonaisena sen runoilijan ympärille, joka kärsimystenkin keskellä uskoi kan- 


saansa ja isänmaahansa. 
E. M. 

Syyskuun päivä on ja raikas pohjatuuli 
Vuorten harjanteilta huminalla kiitää, 
Pilvivuorii harmait' alas kiiritellen 
Pimentolan summast' maasta. Hurja leikki 
Onpi taivaan kannen alla: sumutornii 
Siellä nousee, kaatuu, koska taistelevat 
Sotasankarit ja hirveet lohikärmeet. 
Ankarasti Tapiolan kannel kaikuu, 
Lempeen koivun seppele, se kellastunut, 
Alas riistotaan ja sinkoilevat lehdet 
Ympär' avaruutta, koska syksyn myrskyt 
Pauhaa, riehuu, kosket kuohuvina jyskyy, 
Paimen-savu niitun kantoselta töyräält' 
Korkealle kiertoilee ja kurkiliuta, 

Niinkuin lumireki, sineyttä kyntää, 
Kiirehtien päivän maihin. helteisihin. — 
Ulos kohti pohjaa nuorukainen lähtee 
Temmellykseen myrskyjen, ja sydämmensä 
Urheasti sykkyy, ylös rintans kohoo, 
Hengittäen ilman viileätä virtaa, 

Niinkuin hauki veden väljän aaltoo nielee, 
Koska pahtehesta pataman hän pääsee. 
Uljaasti hän astuu, kultanummen povi 
Alla kumahtelee; ylös kunnahalle 
Käyskelee hän vastavirrass' pohjatuulen. 
Ja hän seisoo viimein kunnaan kiirehellä, 
Josta katse kauas Pohjolahan ehtii; 
Näkeväsi luulet tarinojen mailman, 
Siintävän siell Lapin sammaleiset vuoret. 


Jalon kartanon myös näet ja sen ympär' 


Pohjatuuli. 


Aleksis Kivi. 


POHJATUULI 


Halaviston juhlallisen, kumarrellen tuuless'; 


Neito nuori, ihana kuin kevät-aamu, 
Väikkyilevi halaviston himeydess', 

Ruusu kauniin kartanon tän kukkatarhass'. 
Kenpä poimasee tän ruusun? Kelle suotiin 
Onni häntä kiinnittämään povehensa? 
Nuorukainen, joka kunnahalla seisoo 
Tuimass' pohjatuuless', neidon lemmen voitti. 
Lakkaamatta yhdess' heidän sieluns' käyvät 
Sekä laaksoiss' että vuotehella pilvein 
Ijankaikkisuuden sini-tanterella. 

Kaunis ruusu halavien hyminässä 

Päänsä uneksuen alas kallistavi, 

Unissansa hymyilee, ja nuorukainen 
Pohjatuuless' kultanummen kunnahalla 

Ylös päänsä nostaa, otsans kirkkaast' loistaa, 
Ja hän lausuilevi hourauksess' lemmen: 
Riehu, onnen tuuli, raikas pohjatuuli, 
Riehu vapaast' ympär' poskieni tulta, 
Puhaltaen kultain kotokartanosta. 

Hänen näin, terävä on lemmen katse, 
Niinkuin säde kesäpäivän auringosta. 
Neidon näin, hämärässä yrttitarhan 
Korkeen halaviston suojass' käyskelee hän 
Ylkääns muistellen, ja keltakiharansa 
Loiskeilevat tuiman tuulen siipein alla. 
Riehu, onnen tuuli, raikas pohjatuuli, 
Riehu vapaast' ympär' poskieni tulta, 


Puhaltaen kultain kotokartanosta. 


POHJATUULI 


Sallimus-uskosta. 


Idän ja Lännen vastakkaisuus. 


Erkki Rantalainen. 


Lieneekö maailmassa kansaa tai yksityistä ihmistä- 
kään, jonka elämä ei edes hämärästi olisi heijastellut 
uskoa »Kohtalon voimiin». Selvimmin kuvastuu tuo ole- 
muksemme maanalaisimpia juuria koskettava taipumus 
kansojen uskonnollisissa ilmaisuissa ja tarustoissa. Ihmi- 
sellähän on vallan merkillinen, ylitse kaikkien järkevyys- 
perusteidenkin valtansa näyttävä suuntautuminen alati 
irrationaliseen, käsittämättömään maailmaan, jossa asu- 
vat oman maailmamme ohjasten pitäjät, jumalat ja de- 
moonit. Elämäämme määräävien, meitä välttämättö- 
myydellä hallitsevain voimain tuntu, se se leimaa yhtä- 
hyvin Afriikan sisimmän maan villin kuin — omituisesti 
magillisuutensa kätkeneenä — kulttuurikansojenkin elä- 
mää vielä tänä päivänä. Erot ovat vain aste-eroja. Vai 
eikö nykyajan sivistyneinkin eurooppalainen usein usko 
milloin tähtien ja taivaan asentoihin hänen syntymä- 
nään tai »hyviin ja pahoihin» enteisiin — ehkäpä kulkies- 
saan asfaltilla laskettuja korkeiden kivimuurien varjosta- 
mia katuja pitkin —? Sanotaan sellainen on sairasta, 
pakkoneurooseja, hysteriaa y.m. Miksi ei, onhan kult- 
tuuri-ihminen näin asian tulkinnut —! Mutta katsah- 
taessamme villin enemmän avoimen ja alati leimaavasti 
esillä olevan magian elämään, ovat ilmiöt itseasiassa 
aivan samoja. Ja hänkin tulkitee nuo sielunsa 
ilmaukset, tulkitsee ne vain selvästi ulkopuolta itseään 
tulevien voimien, jumalien ja demoonien merkeiksi. 
Kaikki tuo on kohtalo-uskoa. Se vain esiintyy erivah- 
vuisena. »Paha enne» on kohtalon aavistelemista, niin on 
villille, myös sairaus, onnettomuus, kuolema, vieläpä 
huono viljan kasvu ja metsästysonnikin. Taikojen ja 
magian maailmaa on hänen koko elämänsä. Mutta tämä 
ei vielä ole varsinaisen kohtalo-uskon ilmenemistä. Loit- 
sut ja taiat voivat muuttaa kohtalot, ovat olemassa juuri 
sitä varten. Kehittymättömäin uskontojen kohtalo-usko 
näet ei ole fatalismia, sillä se ei tunne Yhtä ja kyllin kor- 
keaa Kohtalon säätäjää. Yksi kaikkea hallitseva kohta- 
loiden kirjoittaja, häneen uskominen tavataankin oikeas- 
taan vasta kulttuurellisen ihmisen psykologiassa selvänä. 
Mutta tässä eroavat ehkä syvimmin itämainen ja länsi- 
mainen mentaliteetti toisistaan. 

Idän mentaliteetin puhtain ja luonteenomaisin ilmaisu 
on tuo kohtalo-uskon kärjistynein muoto, fatalismi. 
Mutta Idän näemme elävänä edessämme monipiirteisem- 
missä ja rikkaammissakin tulkinnoissa. Kaikki Sallimuk- 
sen kädestä ottaminen, kaikki äärettömän, olevaista lä- 
päisevän ykseyden opit ovat Idän henkeä. Itä luo elä- 
mänkatsomuksenaan voimakkaasti sitä leimaavaa kor- 
keimman arvovallan alle sokean alistumisen uskoa. Idästä 
on Kohtalo kotoisin. Sieltä myös suuret monoteistiset, 
samoinkuin panteistisetkin uskonnot. Ja Idän siveys- 
oppi, sekin on saman mentaliteetti-pohjan luomaa. Sen 
perustana ei milloinkaan ole yksilöllisyyden arvo, eikä 
sen päämääränä yksilöllisyyden kohoaminen omat eri- 
koispiirteensä jalostuneimpiin hioutumiinsa kulkenut 
persoonallisuus, vaan päinvastainen: yksilöllisyyden rajat 
häivyttävä; kaikkeus-oleminen, minästä luopuminen, 

elämää kieltävä, askeettinen maailman ykseyden etsintä. 
Tämä eräältä puolelta (esim. Intia) ja toisaalta, oikeas- 
taan sekin samaa pohjaa ilmaiseva, sekä maallisten että 
taivaallisten auktoriteettien valtava palvonta. Tätä 
ehkä kunnioituksen tunteeksi kvalifioitavaa korkeam- 
man palvontaa ja sen kaikessa löytämään tähtäävää 
uskoa, ylimmäksi hyveeksi kohotettuna, emme sitäkään 
löydä puhtaana länsimaiselta kulttuurimaaperältä. Niin- 
pä onkin Itä myös hallitsija-yksinvaltain äärimmilleen 
luoja. Samoin kaikkein konservatiivisimpain kansan 
tapain vikuinen» säilyttäjä. Idän henki ei tunne sanaa 
kehitys, ei sanaa individualismi tai jo vanhan Kreikan 
sofistain lausetta vihminen on kaiken mitta». Idällä on 
Kohtalonsa, Yhdet Jumalansa, kaiken Säätäjät. Sillä 
on moraalin yleiset normit ja uskonsa niihin. Niin 
myös jumalina valtikkaansa kantavat kuninkaat ja esi- 
isien henget ja muistot. Jokainen sen moraali on jotain 
yleisesti kieltävää, yleiseen sulautumista tahtovaa, 
elämän biologista vapautta rajoittavaa, sitä vieroksuvaa, 
sitä tuntematonta. Idästä on lähtenyt jokainen elämää 
kieltävä, tekojen maailmaa karttava oppi. Puhtaimmil- 
laan Idän henki on vikuisen muuttumattomuuden», kaiken 
ennalta ja valmiina olemisen henkeä. Idän viisas on vii- 
sain silloin, kun hän sielunsa syvyyksissä unhoittaa it- 
sensä, oman erikoisen yksilönsä, antautuu Jumalan katoa- 
mattoman ja taivaallisista korkeuksistaan katoavaista 
Sallimuksena hallitsevan Ykseyden katseluun. Hänen 
kädestään Itä ottaa kaiken, hän Yksi se kaiken säätää 
— tai on jo ennalta säätänyt — ja lähettää ohjeensa 
tänne pahuuden tai tietämättömyyden maailmaan. Vain 
hänen tahtonsa täällä toteutuu, ilman sitä ei mikään 
ja pyhistä kirjoista tai viisailta Idän ihminen oppii ne 
opetukset, jotka yleisten, kaikkien kuljettavain valtatei- 
den tavoin johtavat jokaisen suuntansa noudattajan 
saman läisyyden taivaisiin. — Mitä on tämä kaikki? 
Eikö uskoa Sallimukseen, uskoa Yhteen, kaiken jo ennalta 
muuttumattomaksi asettaneeseen Jumalaan ja uskoa 
tämän Jumalan ihmisille antamiin, ainoisiin perille kul- 
jettaviin säädöksiin, uskoa sinetöityyn Kohtalo-kir- 
jaan —? Siihen ei yksilön omalaatuisinkaan kamppailu 
luo yhtään piirtoa lisää, siihen ei ainoakaan muutos ole 
mahdollinen, ei ainoakaan uuden kehityshäivä. Kaikki 
on siinä valmista ja vääjäämätöntä. Luominen on kestä- 
nyt yhden päivän tai tuhannen vuotta. Sitten on se 
päättynyt — ja Yksi lepää työstään, lepää ikuisuuksista 
ikuisuuksiin — Niin syvimmältään Idän ihminenkin, 
hän tuntee tiet, tuntee oikean moraalin, näkee Salliman 
sormen koskettavan kaikkea ja hänen viisautensa syven- 
tyy mietiskelyyn, syventyy yhtymään Kaikkeuden val- 
miiseen käsittämättömyyteen, — tai ei mietikään, uskoo 
vain — Kohtaloon! 

Entä Länsi? Sen mentaliteetti? Länsi on luonut indi- 
vidualismin ja kehityksen, luonut yksilön arvon ja eetil- 
lisen persoonallisuuden idean. Sen hengestä on noussut 
maailman äärettömäksi moneudeksi tajuaminen, totuuk- 
sien muuttuminen, määrättömäin kehitysten sarjat ja 

POHJATUULI 


Nykyhetken tilitystä. 


Kansallissosialistinen Saksa. 


On luonnollista, että oman maansa poliittisia oloja 
tarkastava vain harvoin kykenee saamaan täysin ob- 
jektiivista kuvaa määrätystä tapahtumasarjasta. 
Siihen tarvitaan paitsi rehellisyyttä kyky etääntyä 
kauemmaksi tarkasteltavasta objektista, niin että se 
näkyy mahdollisimman pitkässä perspektiivissä. Täl- 
lainen perspektiivi on itsestään olemassa ulkomaihin 
nähden, tarkastelija voi helpommin nähdä syy-yhtey- 
den olojen kehityksessä. Tällöin on tärkeintä vetää 
tapahtumisen moninaisuudesta esiin nimenomaan se, 
mikä on positiivista, eteenpäinvievää, suuntaanäyt- 
tävää. Tällainen tarkastelutapa on sopusoinnussa 
käsityksen kanssa, että jokainen kansa järjestää omat 
olonsa omalla tavallaan, joka on sille luonteenomai- 
sin, luonnollisin?) 


Kun tässä suhteessa tarkastamme ulkomaiden asen- 
netta nykyiseen Saksaan nähden, on tuloksena syvä 
pettymys. Kaikkialla kielteistä, syyttävää suhtau- 
tumista kansaan, jota aikaisemmin on kunnioitettu 
ajattelija-kansan nimellä, jonka panos eurooppalai- 
sessa kulttuurissa kestää vertailun minkä kan- 
san kanssa tahansa, joka kykeni parikymmentä 
vuotta sitten seisomaan vuodesta vuoteen koko 
muuta maailmaa vastaan. Kaikki se, mikä mahdolli- 
sesti on ollut inhimillisesti heikkoa, huonoa, ereh- 
dystä — Ruskea kirja — vedetään esiin, sitä huude- 
taan toreilla ja turuilla, visusti vaietaan siitä, että 
monimiljoonainen kansa yksimielisenä, 90-prosentti- 
sena on elämässään astunut uuteen vaiheeseen, joka 
sille merkitsee pelastusta, nousua ja mahdollisesti 
koko maailmalle uusien arvojen rikkautta. 

Tämä syytöksen ja halveksunnan ääni ei ole kai- 
kunu* ainoastaan siellä, missä pelinsä loppuun pelan- 
nut vasemmistolainen, vihaan ja kateuteen tulevai- 
suutensa perustava suunta soittaa kostonsäveleitään. 
Myöskin kansallisuuden merkityksen tunnustavat 
oikeistosuunnat sekä edistykseen uskova keskusta- 
lainen ajattelu ovat asettuneet nyky-Saksaan nähden 
kielteiselle kannalle. Näin on ollut laita etenkin 
Skandinaviassa. On senvuoksi enemmän kuin ilah- 
duttavaa, että totuuden ääni sielläkin murtautuu 


1) Sääntö, jota sivumennen sanoen on meidän sovellutettava 
myöskin itäisen naapurimme sisäisiin oloihin kokonaisuudessaan 
— mikä seikka ei suinkaan missään suhteessä estä meitä vaa- 
timasta heimokysymyksen oikeaa ratkaisua, pikemmin päin- 
vastoin. 


A 


esiin. Tarkoitamme ruotsalaisen diplomaatin ja po- 
liittisen kirjailijan Ritger Essenin äsken ilmestynyttä 
teosta Debattinlägg om Europa?) jonka sisältä- 
miä — mielestämme objektiivisiä — ajatuksia ny- 
kyisestä kansallissosialistisesta Saksasta tahdomme 
seuraavassa selostaa Pohjatuulen lukijoille. 


* 


Mitä Saksassa on varsinaisesti tapahtunut? Mikä 
teki tammikuun 30 päivästä 1933 historiallisen 
merkkipäivän, jonka merkitys Saksalle ja koko Eu- 
roopalle on oleva arvaamaton? 


Saksasta tuli silloin kansakunta, kansa. 


Me olemme aina tottuneet pitämään Saksaa yhtä 
suuressa määrin kansana kuin Ranskaa, Englantia 
j.n.e. Näin ei ole kuitenkaan ollut asianlaita. Sak- 
san valtakunta on ollut pelkästään ryhmä eri val- 
tioita, joiden etupyyteet, etenkin mitä tulee Preus- 
sin ja etelävaltioiden vastakkaisuuteen, ovat usein 
kulkeneet eri suuntiin. Vuoden 1813 kansannousu 
ei ollut kyennyt kansaa yhdistämään, siihen ei 
pystynyt myöskään Saksan valtakunnan varsinai- 
nen luoja, ruhtinas Bismarck. Monet Euroopan 
valtioista eivät ole koskaan pitäneet Saksaa yhtenäi- 
senä valtiona. Tämä on merkillepantava seikka var- 
sinkin mitä tulee Ranskan politiikkaan. Ranska on 
uskonut näihin aikoihin asti, että Saksa voi minä 
hetkenä hyvänsä hajota liitoksistaan. Maailmansota 
ja sitä seuraava aika syyllisyys- ja tasa-arvoisuus- 
kysymyksineen osoittavat Euroopan valtioitten, var- 
sinkin Ranskan ponnistelua estää Saksan astumista 
yhtenäisenä, tasa-arvoisena tekijänä mukaan Eu- 
roopan politiikkaan. 


Tietoisuus kansayhteydestä — Volksgemeinscha/jt 
— on tärkein ja syvimmälle tunkeutunut kansallis- 
sosialismin aiheuttama muutos saksalaisessa menta- 
liteetissa.. Tuohon yhteen käsitteeseen mahtuvat 
oikeastaan sekä kansallissosialismin historia, että 
sen opin molemmat puolet, kansallisuuskäsite ja 
sosialismi siinä mielessä, missä sitä käyttävät kan- 
sallissosialismin teoreetikot. 


*) Riitger Essön, Debattinlägg om Europa, Stockholm, 
Albert Bonnier 1934, 227 s. 

Tämä sielullinen muutos on hävittänyt saksalai- 
sista sen alemmuudentunnon, joka on ollut ilmeisenä, 
jopa leimaa-antavana piirteenä saksalaisessa ulko- 
politiikassa näihin aikoihin saakka. Uusi arvon- ja 
voimantunne on vallannut jokaisen saksalaisen, sen 
ilmaukset ovat sellaisesta, joka ei ymmärrä mainit- 
tua psykoosia, usein miltei naurettavia. Hauskan 
vertauskohdan tarjoaa vallankumousinnostus Rans- 
kassa v. 1793, jolloin ranskalaisen sielussa tapahtui 
jotakin samankaltaista kuin saksalaisessa 140 vuotta 
myöhemmin. Samoinkuin silloin kutsuttiin kansa- 
laisia »Citoyens» ja »Citoyennes», kutsutaan heitä 
kansallissosialistisessa Saksassa nimillä Volksgenosse 
ja Volksgenossin, silloin kaikui kaduilla tervehdys 
»Vive la nation», nyt Heil Hitler. Silloisen »La nation 
une et indivisible» sijalla on nyt Volksgemeinschaft 
auf Grund von Blut und Boden. 


Ranskan vallankumouksen perustana oli usko yh- 
tenäiseen, vapauden, veljeyden ja tasa-arvoisuuden 
ihanteiden johtamien kansalaisten muodostamaan 
valtioon. Myöskin syntynyt saksalainen kansakunta 
tarvitsee perustan kansan yhtenäisyydelle. Se on 
löytänyt sen rodussa, minkä se on melkein uskonnolli- 
sella fanatismilla nostanut ratkaisevaksi sielullis- 
ruumiilliseksi tekijäksi kansan elämässä. Rotu, 
germaaninen, aarialainen rotu käsitetään 
tällöin varsinaiseksi kulttuurialuovaksi 
voimaksi. Saksassa ei ole tällöin pysähdytty 
ylläolevaan teoreettiseen päätelmään, vaan on rotu 
käsitetty fyysilliseksi sukulaisuudeksi ja vedetty 
siitä käytännölliset johtopäätökset. Saksan väes- 
töstä lienee puhdasta »pohjoismaalaista» rotua vain 
noin 50%. Vaikkakaan juutalaisviha ei ole mi- 
kään itsestään selvä seuraus rotupolitiikasta, on 
tämä Saksassa, jossa etenkin Weimarin tasavallan 
aikana juutalaiset olivat vallanneet itselleen useilla 
aloilla = yksinoikeudet, käyttäen tällaisen oman 
edun -tavoittelemiseen puoluetaistelua, johtanut 
miltei täydelliseen juutalaisten syrjäyttämiseen, 
missä on luonnollisesti jouduttu tekemään vääryyttä 
yksityisille. Mutta niin on kaikkialla, missä suuria 
muutoksia tapahtuu: valtiolla ei ole varaa 
kiinnittää huomiota muutamiin yksityis- 
tapauksiin, kun on kysymys määrätyn teh- 
tävän suorittamisesta laajalla rintamalla. 
Kansallissosialismin taloudellinen ohje Gemeinnutz 
geht vor Eigennutz pätee sotilaallisen karkeasti tässä- 
kin asiassa. 


On tuottanut Saksan kansalle suurta vahinkoa se, 
että rotukysymys on ulkomailla nähty yksinomaan 
antisemitisminä. Sillä rotuoppi on yhteydessä kan- 
sallissosialismin koko laajan aatepohjan kanssa. R o- 

KAKSI KIRJANÄYTTELYÄ. 


NVL Kirjanystäväin harrastuspiiri järjestää Kivi- 
juhlien ja kirjallisuusviikon aikana kaksi kirjanäyttelyä 
Helsinkiin. Toinen näistä, Suomalaiseen Kirjakauppaan 
sijoitettava, tulee antamaan kuvan suomenkielisestä kir- 
jallisuudesta Aleksis Kiven aikana, toinen näyttely sijoi- 
tetaan Akateemiseen Kirjakauppaan ja tulee se olemaan 
yleiskatsaus kansalliskirjallisuuteemme Agricolasta al- 
kaen. Yleisö saa ensi kertaa tilaisuuden nähdä edes- 
sään suomalaisen kirjallisuuden vaiheet havainnollisesti 
esitettyinä, alkuperäisinä kirjallisuustuotteina, joista 
useat ovat suuria harvinaisuuksia. Kehoitamme Pohja- 
tuulen lukijoita runsaslukuisasti käymään näyttelyissä. 


tuoppi, tarkemmin sanoen perinnöllisyys- 
oppi, jonka mukaan yksilön edellytykset 
ovat verrattain tarkoin määrätyt, vie poh- 
jan liberalistiselta miljööteorialta. Viime- 
mainittu johtaa pinnalliseen yhteiskuntaoptimismiin, 
uskoon kasvatuksen, koulusysteemin, yleensä ym- 
päristön ratkaisevasta vaikutuksesta ihmiselämään. 
Toisaalta miljööteoriasta joudutaan materialisti- 
seen historiankäsitykseen, jonka mukaan 
yhteiskunnalliset uudistukset vaikuttavat 
heti, sekä siitä kaikki yhteiskuntailmiöt yksin- 
kertaistavaan luokkataisteluoppiin. 


On luonnollista, että marxilais-liberalistinen maail- 
ma vastustaa mitä jyrkimmin perinnöllisyys- ja rotu- 
oppia. Viimemainittu vie kokonaan pohjan heidän 
maailmankäsitykseltään.  Kasvatusopin ja talous- 
tieteen sijalle astuu rotuoppi, tieteen tehtäväksi tulee 
määrätä, mitkä ominaisuudet ovat rotua säilyttäviä 
ja eteenpäin vieviä, mitkä ovat taas sitä heikentäviä. 
Kysymys yksilön asemasta tuotantoprosessissa, yh- 
teiskunnassa, menettää tällöin merkityksensä. 


Kansallissosialistiseen rotukäsitteeseen liittyy vielä 
kysymys vpohjoismaisesta rotuihanteestav. Missä mää- 
rin nykyinen pohjoismainen ihminen — »rodum 
muodostaisivat lähinnä germaaninen ja skandinaa- 
vinen ihmistyyppi — vastaa tätä ihannetta, on 
samantekevää, tärkeämpää on, että on olemassa 
tällainen ihanne. Sitä voi hyvin verrata siihen 
kuvaan, minkä englantilaisen mieleen tuo sana 
gentlemanni. Saksan kansalta on tuollainen ihanne 
puuttunut, nyt on se rotuihanteessa saanut itselleen 
esikuvan, joka auttaa sitä sen pyrkimyksessä kor- 
keimpiin inhimillisiin päämääriin. 

(Seuraavassa kirjoituksessa tulemme käsittele- 


mään johtajaperiaatetta, kansallissosialismin talou- 
dellisia periaatteita, naisen asemaa Saksassa y.m.) 


Eino Mikkola. 


Sateen jälkeen. 


Laakso tuoksuu 
tuoreutta 

jälkeen rankan sadesään. 
Kukat uinuu 
uupumusta 

aukoellen teriään. 


Vesihelmet 

lehtein päällä 
kirkkahina kimmeltää. 
Puro pulppuu, 

lähde läikkyy, 

kuohuu koski vaahtopää. 


Multa, kukat 

kilvan tuoksuu, 

päivä niitä päihdyttää. 
Pilvet kaatuu 
kahtahalle, 

valorailo repeää. 


T aivaanrannan 
taakse jääpi 

pilvi synkänsininen. 
Viime kerran 
tärähtääpi, 

iskee tulta pitkäinen. 


ARVI HIRVI. 


Kadulla lapsi... 


Kadulla lapsi pelkää, 
kadulla kylmä on. 
Mittausoppi koskaan 
ei sovi puistohon. 
Arkkitehti on hullu, 
kukkia viivoittaa. 
Pihalla leikkii lapsi. 
Piha on vieraan maa. 


Lapsella silmä avoin 
nähdä on satuja. 
Kaupunki surmaa sadut. 
Lapsi ei aavista, 

milloin on nauru toinen, 
saduissa unta vain. — 
Ihminen kypsyy kautta 
valheunelmain. 


LAURI AUTIA. 

Akvarelli. 


Valonvälkkeessä ikkunat kylpevät, 
kuin liekit ne roihuten palaa. 
Valoviiruja silmihin sylkevät 

ja koivujen runkoja halaa. 


Äes vasta on peltoja silponut, 
ojamättähät silpuiksi lyönyt. 
Veden jättämät jäljet tasannut 
ja ahneena multaa syönyt. 


Mies mittovi sarkoja katseella 
savi sakona saappaissansa. 
Ajopoikanen paahdetun ruskea 
pois laukkaa jo ajokillansa. 


Joki mustaa uomaa uurtoaa, 
on verkkaista vesien juoksu. 
Ja ventukat hehkuen heloittaa, 
pään huumaa tuomien tuoksu. 


ARVI HIRVI. 


Kaupunki. 


Hätähuuto — ja hauta 
sielun uupuneen. 
Monelle astinlauta 
hullujenhuoneeseen. 


Rauha on rikos suuri. 
Ihminen alla lain: 
tässä on tie, on muuri. 
Vapaus: kuolla vain. 


Ethän sä pelkää tätä. 
Tämä lie ylväin työs. 
Jos ei hellitä hätä, 

sydämes mittaa myös. 


Onhan se samaa, olla, 
taikka kuolla pois. 
Suurella tunkiolla 
pelko synti ois. 


Hätähuuto — ja hauta 
sielun uupuneen. 
Loppu — ja kylmä lauta, 
hauta mittoineen. 
LAURI AUTIA. 

Tieteiden ja filosofian 
edistyksen avain. 


F. J. Kantola 


Nykyaikainen parapsykologia perustaa käsityksensä sielun kuolemattomuudesta oikeastaan biologiseen elämänkatsomukseen. Se 
näkee elämän valtavana kehityssarjana, jonka se ei salli rajoittua kuolemaan; se uloittaa sen määrättömiin haudankin tuollepuolen. 
Sen luoma käsitys sielusta ei sanan varsinaisessa mielessä ole mikään aineen suora vastakohta. Se on sekin psyko-fyysillinen olemus, jonka 
fyysillisyys vain ei ole tämänpuoleisen maailmamme karkeaa aineellisuutta. Se on uutta aineellisuutta, hienon hienoa, utuisen eetterin 
kaltaista. Mutta se on ainetta sittenkin, sillä on aineen täsmällinen muoto, kiinteät hahmon piirteet. Sellaisina näkee parapsykologin 
silmä sen seansseissa ilmestyvillä »hengilläv. Mutta kentiespä näyttäytyvät meille karkeilla aistimillamme tajuttaviksi vain tuonpuolen 
alimpain asteiden henget, sanoo parapsykologi, ja jatkaa: sillä korkeammat asteet ovat vieläkin hienomman vakenteen omaavia. 
Niin kohoaa elämän hierarkia nykyaikaiselle spiritistille ajasta aikaan, muodosta jalompaan muotoon... 
saavuttaa korkeudet, joita ei nykyinen viisautemme kykene aavistelemaankaan. 
käsityksensä yksilön kuolemattomuudesta. 


kunnes olemassaolomme 
Siinä se yleinen kaava, jolle parapsykologia rakentaa 
Jokainen parapsykologian tutkija luo tietenkin oppinsa ja tulkintansa omalaatuisiksi erikoisvivahteiksi — ja tietenkin 
väittelee toisen parapsykologin kanssa erikoiskäsitystensä totuudenmukaisuudesta. On muuten huomattavaa, että aikamme kenties 
kuuluisimmat parapsykoloogit ovat yleensä lähteneet luonnontieteelliseltä pohjalta. Ajatelkaamme esim. saksalaista proj. Hans 
Driesch'iä. Toistamme vieläkin, nykyinen parapsykologia on kauttaaltaan biolooginen elämänkatsomus. 

Parapsykologian merkittävimmät tutkimustulokset eivät kuitenkaan ole suoranaisesti kuolemanjälkeistä elämää koskevia, vaan 
useita muita outoja ja hämäriä psyykillisiä ilmiöitä valaisevia. Näihin emme kuitenkaan nyt puutu. F. J. Kantolan kirjoitus, 
jonka eräänlaisena johdantona tämä haluaisi olla, ei niihin vaadi viittaamaan. Sitäpaitsihan on äskettäin proj. Dessoir pitänyt 
parapsykologiaa koskettelevia esitelmiä, joiden sävy tosin ei ehkä riittävästi tehnytkään oikeutta tuon tieteen saavutuksille (?) F. J. 
Kantolan, suomalaisen itseoppineen tiedemiehenhän yleisömme tuntee hyvin hänen teoksestaan nSielun todellisuus, jonka 
ruotsinnosta olen kuullut parhaillaan valmisteltavan. Kantola lähenee käsityksissään ehkä arveluttavan paljon teosojiaa ja sen monasti 
sangen väkivaltaisia ja kummallisia selitysperusteita. Mutta Kantola on samalla vakava tiedemies, jonka vakaumuksellisimpienkin kat- 
somusten takaa pilkistävät esiin asiat, joiden totuuden tutkiminen on juuri nykyajan psykologian ja biologian keskeisimpiä problee- 


meja aukovaa. 


Monien tieteiden, erityisemmin sielutieteen ja bio- 
logisten tieteiden aloilla, on tilanne vakiintumaton 
ja osittain epämääräinen. Tämä johtuu siitä, että 
nämä tieteet ovat monisuuntaisuuksien hajoittamia 
ja heikontamia, sillä monen monissa kysymyksissä 
näiden tieteiden edustajat ovat jakautuneet erilaisiin 
leireihin, jotka edustavat sovittamattoman erilaisia 
oppeja ja katsantokantoja. Niinpä on huomautettu 
ja hyvillä syillä, että on kylläkin olemassa monia eri- 
laisia sielutieteen suuntia ja näiden kannattajia, 
mutta yleistä ja yhtenäistä sielutiedettä ei vielä 
löydy. Ja erisuuntaisuus näiden suuntien välillä on 
mahdollisimman suuri, sillä niitä on jyrkimmästä 
spiritualismista alkaen täydelliseen materialismiin 
saakka. Suunnilleen samanlainen on myöskin tilanne 
filosofian alalla. 

Nämä %erisuuntaisuudet johtuvat pääasiallisesti 
siitä, että edellämainittujen tieteiden aloilla on il- 
maantunut lukuisia ilmiöitä ja seikkoja, jotka mo- 
nien tutkijoiden mielestä selvästi viittaavat yliaineel- 
listen tekijöiden vaikutuksiin ja olemassaoloon. Näitä 
vielä voimakkaasti tukevat parapsykologiset ilmiöt, 
joista nyt, useita vuosikymmeniä kestäneiden laajo- 

Antakaamme sananvuoro tälle suomalaiselle, suoraan kansasta nousseelle ajattelijallemme! 


H entt 


jen tutkimusten perusteella, täytyy sanoa, että nii- 
den todellisuutta ei voi kieltää, eikä niitä liioin voi 
millään tunnetulla tavalla tyydyttävästi selittää ai- 
neellisten lakien ja mahdollisuuksien avulla, vaan 
viittaa niiden eriluontoisuus ja ilmiömäisyys selvästi 
siihen suuntaan, että ne ovat alkuperältään yliaineel- 
lisia. Näidenlaisiin ilmiöihin luetaan somnambulismi, 
ennakkotieto tulevista tapahtumista, ajatusten siirto, 
selvänäköisyys, spiritistiset ilmiöt ym. Nämä seikat 
vaikuttavat myöskin filosofian alalle, nykyinen länsi- 
maalainen filosofia kun erityisemmin perustuu tie- 
teiden tuloksiin ja muihin luotettaviin aineistoihin. 
Tämän lisäksi monien filosofien mielestä olevainen 
on yleensäkin liian ihmeellistä, tullakseen selitetyksi 
aineellisten perusteiden avulla. Siis monisuuntaisuu- 
det johtuvat siitä, että monet tieteilijät ja filosofit 
ovat näidenlaisista syistä omaksuneet erilaisia yli- 
aineellisia teorioita ja katsantokantoja, toisten pyr- 
kiessä selittämään niitä erilaisilla perusteilla tai py- 
sytellessä puolueettomalla kannalla. 

Näiden tieteiden ja filosofian erilaisista tutkimus- 
aloista johtuu, että ristiriitaisuus kullakin alalla esiin- 
tyy erilaisissa muodoissa. Niinpä se biologisten tie- 


teiden aloilla ilmenee, paitsi elämän laatua ja alku- 
perää koskevana ongelmana, kysymyksenä siitä, 
osallistuvatko biologisten tapahtumain kulkuun, 
paitsi aineellisia tekijöitä ja aineelliseen luontoon 
luettuja voimia, myöskin jotkin yliaineelliset lisä- 
tekijät. Ne vitalisteiksi nimitetyt tutkijat, jotka 
ovat myönteisellä kannalla tässä kysymyksessä, voi- 
vatkin viitata moniin seikkoihin ja ilmiöihin, jotka 
näyttävät todennäköisyydellä osoittavan, että niihin 
todellakin, paitsi tunnettuja tekijöitä, osallistuvat 
jotkin tuntemattomat yliaineelliset tekijät. Niinpä 
on huomautettu, että monet elimet toimivat kuin 
harkiten ja aktiivisesti tapahtumiin suhtautuen, ei- 
vätkä siis koneellisilla tavoilla jotka seikat siis viit- 
taavat aineesta erillisen ja itsenäisen tajuisen lisä- 
tekijän vaikutuksiin!) Samanlaisten tekijäin ole- 
massaoloon ja vaikutuksiin viittaavat samaten eräät 
syntymisten ongelmat, uudestimuodostumiset (rege- 
neratiot), eräät arvoitukselliset ilmiöt ihmisten li- 
sääntymisten yhteydessä?) tarkoituksenmukaisuu- 
det elollisten olentojen rakenteissa, kuoleman arvoi- 
tukset, aivojen ja tajunnan suhteet ym. Vastakkai- 
sella kannalla olevat materialistiset biologit ovat 
muovanneet monia mitä kummallisimpia teorioita 
siitä, miten muka yksinomaiset aineelliset tekijät 
voisivat tuottaa kaikki biologiset tapahtumat ja ta- 
junnankin ilmiöt.3) Nykyisin ovat tiettävästi nämä 
materialistiset biologit vähemmistössä, eräiden ol- 
lessa puolueettomia ja toisten kannattaessa vitalisti- 
sia teorioita. 

Vielä enemmän esiintyy mainitunlaisia monisuun- 
taisuuksien aiheita sielutieteen alalla. Voipa sanoa 
sielutiteteen olevan täynnä sellaisia. Näitä on kysy- 
mys siitä, ovatko tajunnan kyvyt ja luontaiset sie- 
lulliset taipumukset synnynnäisiä tai hankittuja, 
korkeimpien ja hienoimpien sielullisten ja henkisten 
ominaisuuksien kehittyminen, henkinen syyperäi- 
syys, tahdon vapaus, tajunnan yhteys, sielun vanhe- 
nemattomuus, tajunnan itsenäisyys, kysymys aprio- 
risista tajuntamuodoista, muistamisen ongelmat ym. 
Kaikki nämä monisuuntaisuuksia aiheuttavat ongel- 
mat keskittyvät kysymyksen ympärille tajunnan 
alkuperästä, jota eri opit pyrkivät selittämään eri- 
laisilla tavoilla. Niinpä monet erilaiset, siis toistensa 
kanssa ristiriitaiset materialistiset opit väittävät, 
että tajunta tavalla tai toisella on aineen, aineen omi- 
naisuuksien tai aineelliseen luontoon kuuluvan ener- 
gian tuotetta. Näidenlaisia oppeja on atomiteoria, 
mekanismi, hylotsoiittinen monismi, energian mo- 
nismi ja behaviorismi. Parallelismi taasen väittää, 
1) Kaila, Sielunelämä biologisena ilmiönä ss. 78, 79. 

2) Sos.- Dem. 1. 10. 1933. 
3) Kts. Nordenskiöld, Biologian historia. 

että tajunnan ilmiöt ja aivojen liikkeet ovat paralle- 
listiset eli siis vastaavat toisiaan, mutta jättää kysy- 
myksen sielun todellisuudesta avoimeksi ja vasta 
tulevaisuudessa ratkaistavaksi kysymykseksi, jos- 
kaan tämän opin kannattajat eivät jaksa johdon- 
mukaisesti pysytellä tällä kannalla, vaan yleensä 
taipuvat melkoisessa määrässä materialistiseen suun- 
taan. Onpa parallelismilla aivan materialistinenkin 
sivuhaarautuma, jonka kannattajat väittävät, että 
aivojen liikkeiden ja tajunnan välillä on tarkka ja 
täydellinen vastaavaisuussuhde ja tähän lisäävät sen 
lisäoletuksen, että aivot ovat kaiken tajunnan yksin- 
omaiset ja ainoat tuottajat. On myöskin olemassa 
sielun todellisuuden kannalla olevia suuntia, joita on 
vanhempi vuorovaikutusoppi ja uudempi transmis- 
sio- eli välitysteoria. Vielä on esitetty sellainenkin 
oppi, että tajunta johtuu hengen välittömästä vaiku- 
tuksesta aivoissa. Siis erisuuntaisuus sielutieteen 
alalla on hyvin suuri. 


Samanlaista erisuuntaisuutta esiintyy myöskin 
filosofiankin alalla, vaikkakin se tällä alalla esiintyy 
omalaatuisissa muodoissa. Tällä alalla se erityisem- 
min keskittyy kysymyksen ympärille olevaisen alku- 
perästä eli siis kysymykseen siitä, mikä puoli olevai- 
sesta on todellisin ja on kaiken olevaisen todellisena 
perusteena ja tuottajana. Kuten jokainen tiennee, 
ovat filosofit jakautuneet tässä kysymyksessä kah- 
teen suurempaan vastakkaisella kannalla olevaan 
leiriin. Näistä realistit ovat sillä kannalla, että aine 
ominaisuuksineen ja siinä ilmenevine aineelliseen 
luontoon kuuluvine voimineen on olevaisen ainoana 
alkuperusteena. Idealistit taasen ovat sillä kannalla, 
että olevaisen todellisena tuottajana ja sen perus- 
teena oleva todellisuus on olemukseltaan henkinen. 
Näistä idealistinen suunta on yleensä ollut ylivoimai- 
nen, sillä sitä ovat kannattaneet useimmat suurim- 
man kuuluisuuden saavuttaneista filosofeista. Näi- 
den lisäksi on vielä olemassa suuntia, jotka kannat- 
tavat kahta tai useampaa alkuperustetta, joilla on 
myöskin huomattavat kannattajajoukkonsa. 


Mutta nämä ristiriitaisuudet ja monisuuntaisuudet 
ovat hyvin vahingollisia, repiviä ja onnettomia näille 
tieteille ja filosofialle itselleen, sillä onhan ymmärret- 
tävää, että niiden edistyminen on hidasta ja epä- 
varmaakin, kun ne ovat näidenlaisten monisuuntai- 
suuksien hajoittamia ja heikontamia. Niiden on siis 
löydettävä oikea, varma ja täysin tyydyttävä rat- 
kaisu näille peruskysymyksille yliaineellisten tekijöi- 
den ja olevaisen puolien todellisuudesta, ennenkuin 
niiden tuntuvampi edistyminen oikeaan suuntaan 
on mahdollista. Vieläkin tärkeämmäksi ja kipeäm- 
mäksi muodostuu näiden peruskysymysten ratkaisun 
tarve siitä syystä, että nämä tieteet ja filosofia omaa- 

vat hyvin suuria vaikutuksia muiden tieteiden ja 
käytännönkin aloille. Vielä paljon suuremmassa 
määrässä kuin yleisesti huomataankaan, on elä- 
mämme näiden vaikutusten alaisena. Niinpä sielu- 
tiede on hyvin tärkeä perustiede, joka vaikuttaa hy- 
vin syvästi ja laajasti kasvatusoppiin, kirjallisuuteen, 
etiikkaan, elämänoppeihin, filosofiaan ym. ja ovat 
nämä tuntuvasti tai suurestikin erilaisia sen sielu- 
tieteen suunnan mukaisesti, joka on valittu näiden 
pohjaksi. Ja nämä taasen vaikuttavat hyvin voi- 
makkaasti ja laajasti elämäämme. Tämän kaiken 
tähden olisi olevaisen yliaineellisten puolien varma 
ja yleisen hyväksymisen saava ratkaisu sanomatto- 
man hyödyllinen ihmiskunnallemme. 

Olen kauan, vakavasti, monipuolisesti ja melko 
laajasti näidenlaisia kysymyksiä tutkittuani ja aja- 
teltuani, varmasti vakuuttunut siitä, että näistä on- 
gelmista ainakin sielun todellisuus voidaan jo nyt 
ratkaista täysin riittävällä varmuudella ja on tämä 
ratkaisu myönteinen. Ja tämä sielun löytökin on jo 
mielestäni jotakin, joka on paljon tärkeämpi ensim- 
mäisimpiä löytöretkiä ja tärkeimpiä tieteellisiä ja 
käytännöllisiä keksintöjä. Täten sielutiede voi luo- 
pua hajoittavasta monisuuntaisuudesta ja se saa var- 
man perustan ja lähtökohdan, josta sielutiede voi- 
daan kehittää oikeaan suuntaan. Ja samalla voivat 
biologiset tieteet ja filosofia osittain ratkaista ongel- 
mansa ja ne saavat viitteen, miltä suunnalta ne var- 
mimmilla menestyksen toiveilla voivat etsiä monien 
muiden perusongelmainsa ratkaisuja. Jo nämäkin 
uudistukset toteutettuina riittävät aiheuttamaan 
täydellisen mullistuksen tieteiden aloilla, elämän- 
katsomuksissa ym. ja lopulta koko inhimillinen elä- 
mäkin voi joutua suurten ja perusteellisten muutos- 
ten alaiseksi, kohoten nykyistä melkoisesti korkeam- 
malle tasolle. Se voi tehdä elämämme paljon ny- 
kyistä hyödyllisemmäksi ja vieläpä johtaa yleiseen 
onnellisuuteenkin. 

Tämä ensimmäinen ja käytännöllinen ratkaisu 
olisi voitu tehdä jo aikaisemminkin, sillä esteenä ei 
ole ollut aineistojen puute, vaan tähän ratkaisuun 
sopivaa aineistoa on ylen runsaasti, kuten mm. teok- 
sessani »Sielun todellisuus» osoitetaan. Niinpä teok- 
sessani osoitetaan, että materialistisilla opeilla ei ole 
ainoatakaan yleisesti tunnettua kiistattomasti ja 
varmasti niitä tukevaa todistetta. Toiselta puolelta 
teoksessani tuodaan esille 41 todistetta sielun puo- 
lesta. Teokseni sisältää uuden todistusjärjestelmän, 
jonka toivon johtavan tämän kysymyksen käytän- 
nöllisen ja riittävän varman ratkaisun tielle. 

Siis todistusaineistojen puute ei ole ollut sielun 
todellisuuden tunnustamisen esteenä, vaan ou se 
johtunut etupäässä virheellisistä ajattelumenetel- 

mistä, mutta osittain myöskin siitä, että niitä selittä- 
mään tarkoitetut teoriat ovat tutkimustulosten no- 
peasti lisääntyessä jääneet paljon jälkeen ja muuttu- 
neet vanhanaikaisiksi ja vastaamattomiksi. Niinpä 
on aivan tavallista, että näihin uusiin suuntiin viit- 
taaviin aineistoihin suhtaannutaan epäillen ja mah- 
dollisimman paljon kieltämään pyrkien ja niiden 
vastaanottoon siis liitetään kielteissuuntaisia en- 
nakkokantoja ja vaikutelmia ja tuloksetkin ovat 
tuottavien tekijöiden mukaisia. Ja aineistoista usein 
johdetaan onnistumattomia tai aivankin virheellisiä 
johtopäätöksiä ja selitetään ne usein tarkasti vastaa- 
mattomilla tai aivankin sopimattomilla teorioilla tai 
väkivaltaisesti liitetään vanhanaikuisiin katsanto- 
kantoihin. Siis sielun todellisuuden tunnustamisen 
esteenä ovat sopimattomat ja vastaamattomat sub- 
jektiiviset lisäykset ja v.rheelliset ajaterakennelmat, 
mutta eivät objektiivisten aineistojen puuttumiset. 
Valitettavasti nämä puutteellisuudet ja virheellisyy- 
det ovat juurtuneet niin syvälle ja kaikkialle tieteel- 
lissuuntaisiin oppeihin ja kirjallisuuteen, että niiden 
kumoutuminen ja muuttaminen nykyisiä aineistoja 
vastaaviksi tulee varmaankin viemään paljon aikaa, 
edullisimmassakin tapauksessa varmaankin vuosi- 
kymaeniä. Mutta joka tapauksessa nämä muutok- 
set on tehtävä ja sielun todellisuus yleisesti tunnus- 
tettava, ennenkuin mainitut tieteet ja filosofia saa- 
vat yhtenäisemmän ja kestävän pohjan, josta niiden 
edistyminen oikeimpaan suuntaan voi alkaa. Ja kun 
nämä muutokset kerran kuitenkin täytyy tehdä, 
olisi tieteille ja filosofialle itselleen (ja vieläkin enem- 
män käytännölliselle elämälle) edullisinta ja par- 
hainta, että nämä muutokset tehtäisiin mahdollisim- 
man pian. 


Voi kyllä tapahtua niinkin onnettomasti, että tie- 
teellisellä taholla noustaan jyrkkään vastarintaan to- 
distelujani vastaan ja ne perusteettomasti ja muitta 
mutkitta hylätään tai jätetään ansaitsemaansa huo- 
miota vaille, joilla tavoilla on menetelty monia aikai- 
sempia samaan suuntaan käyneitä eteviä ja ansiok- 
kaitakin ratkaisuyrityksiä kohtaan. Mutta jos mene- 
tellään näillä tavoilla, niin tuhotaan tälläkin kerralla 
mainittujen tieteiden ja filosofian edistymisen mah- 
dollisuudet. Vieläkin valitettavampia olisivat tä- 
mänlaiset hylkäykset yleisen elämän kannalta, joka 
romahdusmaisesti kulkee eteenpäin, kohti täydel- 
listä turmiotaan. Tämän kaiken tähden olisi onnelli- 
sinta ja parhainta, jos filosofisella ja tieteellisillä ta- 
hoilla tartuttaisiin asiaan ja sitä vietäisiin eteenpäin, 
jolloin tämä ongelmistamme tärkein kenties jo muu- 
tamien vuosikymmenien kuluttua voi saavuttaa 
myönteisen tieteellisen ratkaisun. 


POHJATUULI = 


Valintailmiöstä ihmisyhteiskunnassa. 


Tiedämme, että ihmisten kesken on sangen moninaisia 
perinnöllisiä eroavaisuuksia. Jos nyt määrätyn ihmis- 
ryhmän kaikki perheet jättäisivät saman verran jälke- 
läisiä, pysyisi k.o. ryhmä peruasultaan samanlaisena. 
Siinä esiintyisivät aina samat tyypit samoissa lukumäärä- 
suhteissa. Todellisuudessa kuitenkin eri ihmisryhmien 
lisääntymisnopeus ei ole sama. Tällöin k.o. ihmisyhteisö 
perusasultaan muuttuu sukupolvi sukupolvelta. Olet- 
takaamme kaksi yhtä suurta ihmisryhmää A ja B, joista 
ryhmässä A joka perheessä on 3 lasta, jotka menevät 
naimisiin 33 vuotiaina, ryhmässä B taas joka perheessä 
4 lasta, jotka menevät naimisiin 25 vuotiaina. Tällöin 
olisi ryhmien jäsenten lukumäärän suhde toisiinsa 100 
ja 300 vuoden kuluttua seuraava: 

ryhmä A ryhmä B 


akussa a R V10as AST 50,0 % 50,0 % 
100 vuoden kuluttua = ...... 17,5 % 82,5 % 
300 — » Pa OVIA SUMEAA 0,9 % 99,1 % 


Siis suunnilleen Turun Yliopiston perustamisajasta 
lähdettäessä olisi tähän päivään mennessä ryhmän A 
osuus kansan A+B kokoonpanossa ehtinyt käydä mää- 
rälleen merkityksettömän pieneksi. Luonnossa aiheut- 
taa tällaisen määrättyjen tyyppien vähenemisen valinta, 
t.s. taistelu olemassaolosta. Oleellisinta luonnollisessa 
valinnassa on se, että määrätyt yksilöt lisääntyvät 
runsaammin kuin toiset, ei se, että heikom- 
mista suurin osa tuhoutuu ennen suvun lisäämistä, sillä 
lopultahan kaikkien yksilöiden täytyy kuolla. Valinnan 
suosimia ovat siis ne, jotka kykenevät jättämään enem- 
män jälkeläisiä kuin heidän kilpailijansa. Valinnan laa- 
dusta, sen aiheuttavista tekijöistä riippuu millaiset tyypit 
säilyvät, mitkä tuhoutuvat. 

Nykyisessä kulttuuriyhteiskunnassa luonnollisen va- 
linnan tekijät hyvin vähän kykenevät vaikuttamaan 
syntyväisyyteen. Useimmat perinnöllisetkin sairaudet, 
jotka luonnontilassa olisivat siksi suurena haittana poti- 
laalle, ettei tämä voisi jatkaa sukua, kykenee nykyinen 
lääkäritaito huolellisella hoidolla tekemään suhteellisen 
vähän häiritseviksi. Avioliittoon on tilaisuus jokaisella 
siihen haluavalla. Ja joskin esim. aviopuolison valinnassa 
vielä yleensä vaikuttaa se puhtaasti biologinen seikka, 
että terve, normaali ihminen ei juuri valitse elämän- 
kumppanikseen sairasta tai henkisesti enemmän tai vä- 
hemmän alamittaista henkilöä, niin nämä puolestaan 
keskenään solmivat avioliittoja. Tällöin edellistenkin 
avioliitolla on positiivista merkitystä kansan tulevaisuu- 
delle vain siinä tapauksessa, että heillä on keskimäärin 
runsaammin lapsia kuin huonommalla aineksella. 

Paitsi suhteellisen vähäistä bioloogista valintaproses- 
sia, ilmenee ihmisyhteiskunnassa toinenkin valinta- 
muoto, jota voimme nimittää moraalis-sosiaaliseksi. Eri- 
laisia henkisiä ja ruumiillisia edellytyksiä vaativien toi- 
mien ja ammattien haltijat omaavat yhteiskunnassa hy- 
vin erilaisen yhteiskunnallisen ja taloudellisen aseman. 
Tutkimukset ovat epäämättömästi osoittaneet, että 
keskimääräinen lahjakkuus kohoaa alemmista asteista 
ylempiin päin ja että eroavaisuudet ovat perinnöllisen 
erilaisuuden ilmaus. Tätä pääasiaa ei muuta se, että 
monen onnistuu — varsinkin levottomina aikoina — 


tilannetta hyväkseen käyttäen hetkeksi »kiivetä kor- 
kealle» ja että lahjakaskin voi epäonnistua. Tietysti voi 
myöskin esim. joku määrätty virkamies olla lahjatto- 
mampi kuin joku määrätty työmies, sillä lahjakkuus ei 
luonnollisestikaan ole mikään jotakin virkaa ilman muuta 
seuraava lahja eikä määrätyn sosialisen ryhmän etu- 
oikeus. Keskimäärään nämä poikkeukset eivät kuiten- 
kaan vaikuta. Tämä tosiasia onkin riittävä ryhtyessäm- 
me tarkastamaan sosiaalisen valinnan vaikutuksia. 

Yhteiskunnassa on luonnollisesti mahdollisimman suuri 
kyky positiiviseen yhteiskunnalliseen rakennustyöhön 
katsottava kansalaisille suotavaksi. Yhteiskunnan tule- 
vaisuutta silmällä pitäen voidaan tähän päästä siten, 
että aina perinnöllisesti arvokkaat ainekset pääasiassa 
synnyttävät uuden sukupolven. Nyt on kumminkin 
asia kaikissa länsimaissa kulttuurivaltioissa juuri päin- 
vastainen. Sosiaalista nousua seuraa myös lapsiluvun 
väheneminen. Tällainen suunta on ollut vallalla koko 
tämän vuosisadan ajan ja on jo varmasti saanut aikaan 
merkittäviä muutoksia kansojen perusasussa. 

Prof. Muckermann on — ottaaksemme erään 
uusimmista esimerkeistä — äskettäin Saksassa julkaissut 
tutkimuksen lapsiluvun vaihteluista a) maalaiskunnan 
(621 perhettä), b) pikkukaupungin (1266 perhettä) ja 
c) korkeammassa yhteiskunnallisessa asemassa olevien 
ryhmän (6000 perhettä) välillä. Lapsiluku vaihteli päät- 
tyneissä avioliitoissa eri ryhmissä seuraavasti: 


a) 6,0 b) 4,3 c) 2,6 


Jos tarkastelemme miten monessa perheessä oli enintään 
kolme lasta tai yli siitä, saamme seuraavan tuloksen: 


lapsiluku 
o—3 = 4yli 
15,0 % 85.0 % 


a 
b 40,5% 595 % 
00800 1032,0 9, 


Eroitukset lapsiluvussa eri yhteiskunnallisella tasolla 
olevissa perheissä voivat siis todellisuudessa olla paljon 
suurempiakin kuin esimerkissämme ryhmien A ja B 
välillä. Sodan jälkeen ja nyt kiristyneiden taloudellisten 
olojen johdosta on tilanne sikäli huonontunut, että synty- 
väisyys yleensä osoittaa laskua. Lapsirikas perhe mer- 
kitsee yhä suurempaa ja suurempaa haittaa yksilön 
sosiaaliselle kilpailukyvylle, joten tahallinen lapsirajoitus 
on levinnyt yhä laajempiin ja laajempiin piireihin. Se 
ei suinkaan läheskään aina johdu vanhempien mukavuu- 
den halusta, vaan myöskin lapsien tulevaisuuden huo- 
lehtimisesta. Keinoa käyttää kaikissa piireissä edesvas- 
tuuntuntoisin aines, antaen lapsivähennyksellään kansan 
perinnöllisen laadun huonontumisprosessille entistään 
nopeamman vauhdin. Yhä edelleenkin vetää sosiaalisen 
valinnan virtaus maalaisväestön keskuudesta lahjak- 
kainta ainesta keskuspaikkoihin, joissa nämä heikon 
lisääntymisensä vuoksi yksilöllisistä saavutuksistaan 
huolimatta edistävät osaltaan tulevien sukupolvien pe- 
rinnöllisen laadun huononemista. Täten kansan kulttuuri- 
kykyisyys sukupolvi sukupolvelta hitaasti ja huomaa- 
matta, mutta peruuttamattomasti heikkenee, sillä mene- 
tettyä perintöainesta ei voida korvata millään ulkoisten 

Kappale elämää. 


Novelli. 


Kosti Vainio. 


Maantieltä vähän syrjässä, suurten kuusien ympäröi- 
mänä, on ränsistynyt mökkipahanen, jossa vuosikausiin 
ei enää kukaan ole asunut. Mökin ympärillä oleva pelto- 
kin on hoitamatta, kasvaen vain ohdakkeita. Ovet mö- 
kissä ovat aina auki, joten kuka hyvänsä voi pistääntyä 
sisälle. 

Silloin, kun mökin isäntä kuoli, olin minä nuori. Elämä 
ja siihen kätketyt asiat olivat minulle vieraita. En tajun- 
nut elämän vakavuutta, en kuolemaa... 

Miehen nimi oli Matti Välilä. Hän oli asunut 
mökissään yli neljäkymmentä vuotta, elättäen kahdek- 
sanhenkisen perheensä kauhojen ja lusikoiden teolla. 
Ajatelkaa, että on joskus elänyt mies, joka niin merkil- 
lisellä työllä on elättänyt perheensä! Meille nykyajan 
ihmisille, jotka olemme tottuneet käsittelemään rahaa 
viljalti, se on ihme. Ihme se varmaan oli jo silloinkin, 
vaikka siihen ei kiinnitettykään erikoisempaa huomiota. 

Seikkaan, että hän teki juuri sellaista työtä, oli vaikut- 
tamassa määrätyt syyt: hänellä ei ollut vasenta silmää 
eikä oikeata jalkaa. Kerran nuoruudessaan oli hän otta- 
nut pestin erääseen purjelaivaan ja purjehtinut kaukai- 
silla merillä. Hän oli elänyt aitoa merimiehen elämää, 
vieraillen ahkerasti kapakoissa. Jossain belgialaisessa 
satamassa oli tullut kapakkatappelu. Siinä joku arabia- 
lainen oli lyönyt häneltä silmän päästä. Mutta hän oli 
nuori, ja jälki parani pian. Vuoden kuluttua 
menetti hän jalkansa päiväntasaajalla, laivan ollessa 
matkalla Buenos-Airesiin. Oli ollut hirvittävä kuumuus, 
tuuli tyyntynyt kokonaan ja meri tullut rasvatyveneksi. 
Silloin oli muutamia miehiä mennyt uimaan, Matti mui- 
den mukana, kapteenin ankarista kielloista huolimatta. 
Mutta tuskin he olivat päässeet veteen, kun huomasivat 
hain. He olivat kiireesti lähteneet uimaan laivaa kohti, 
mutta hai saavutti ja puraisi Matilta jalan poikki. Nyt 
alkoivat hänelle tuskalliset päivät tropiikin kuumuu- 
dessa. Kapteeni raivosi kiukusta, sillä Matti oli hänen 
paras miehensä. Mutta veri oli voimakas nuoressa ruu- 
miissa, ja jalka parani. Monen vaiherikkaan kuukauden 
kuluttua hän palasi kotimaahan ja asettui asumaan isänsä 
mökkiin. Hän hankki puujalan itselleen, ja niin oli elämä 
taas raiteillaan. Mitään raskasta työtä hän ei tietysti 
voinut tehdä, veisteli vaan kauhoja ja lusikoita, joita 
emännät kilpaa tilasivat. Parin vuoden kuluttua hän 
saattoi isänsä kirkon viereen, jossa äiti jo oli maannut 
kolmetoista vuotta. Matti oli nyt yhdeksänkolmatta- 
vuotias. 

Elämä oli kulkenut Matin ohi ikäänkuin kirjavina 
kuvina. Työtä hän oli saanut tehdä, raskasta lihastyötä. 
Nautintojakin oli ollut, mutta niistä oli pitänyt maksaa 
korkea hinta. Isän kuolema teki oudon vaikutuksen, se 
muutti hänen elämänsä perinpohjin. Hän koetti ajatella 
asiaa välttämättömyytenä, mutta tunne oli voimak- 
kaampi. — Mökki ja kuusikymmentä markkaa rahaa, 
olivat isän jäämistöä. Niillä olikin suuri merkitys, sillä 
niiden avulla hän uskoi, ainakin toistaiseksi, torjuvansa 
vähäiset aineelliset puutteensa. 

Suureen kirjaan on kirjoitettu: »Ei ole ihmisen hyvä 
yksinänsä olla.» Nämä sanat pitivät myöskin paikkansa 
Matin kohdalla. Yksinäiset päivät ja yöt olivat ikäviä, 
kaipausta täynnä, jota ei mikään voinut poistaa. Terva- 
Tuomon Amalia kävi joskus siivoamassa Matin tupaa, 
ja häneen se Matti sitten rakastui. Asia kehittyi nopeasti 
myönteiseen suuntaan, ja samana päivänä kun Matti 
täytti kolmekymmentä vuotta, vihittiin hänet Amalian 
kanssa. Vihkimisen päätyttyä oli rovasti pyytänyt heidät 
vieraikseen, kestinnyt heitä ja lähtiessä antanut viisitoista 
markkaa rahaa, häälahjaksi, kuten rovasti oli sitä nimit- 
tänyt. Matti oli ottanut rahan, vaikka hän tiesikin, että 
rovasti antoi sen tuntonsa rauhoittamiseksi. Muutamia 
vuosia takaperin oli näet sattunut niin, että heidän ainoa 
lehmänsä oli myyty pakkohuutokaupalla, rovastin vii- 
dentoista markan saatavasta. Nyt oli Matilla taskussaan 
sama rahamäärä, kaikki oli sovitettu. Oli hyvä olla. 

Matin ja Amalian elämä kulki nyt tasaista latuaan, 
niin kuin sellaisten, jotka eivät elämältä liian suuria toivo. 
Rukki oli surissut aamusta iltaan, toisinaan yli puolen 
yön. He olivat uutteria ihmisiä. Perunamaa oli yhdessä 
raivattu. Se antoi sadon joka syksy, toisinaan paljonkin. 
Matin kauhat tekivät edelleen hyvin kauppansa, markki- 
noillekin hän niitä toisinaan lähetti: Sosialismi, joka 
juuri niihin aikoihin alkoi levitä maalaisväestön keskuu- 
teen ei saanut heistä kannattajaa, sillä se olisi merkinnyt 
heille. samaa kuin Jumalasta luopuminen. Ja se oli 
heille mahdotonta. Kirkossakin he muiden tapaan joskus 
kävivät. 

Pojan syntymä oli perhetapahtuma, josta he molem- 
mat suuresti iloitsivat. Mattikin huomasi elämällään 
olevan jonkun tarkoituksen, joka antoi uutta innostusta 
ja kestävyyttä. 

Perhe lisääntyi, mutta tulot eivät lisääntyneet, vaan 
päinvastoin, vähenivät. Oli keksitty valmistaa raudasta 
ja aluminiumista kauhoja ja lusikoita. Vaikka Matti 
alensi hintoja, koetti parantaa ja sirostaa malleja, ja kai- 
killa käytettävinään olevilla keinoilla koetti saada tava- 
ransa kaupaksi, niin siitä huolimatta emännät halusivat 
ostaa rauta- ja alumiinituotteita. Ne olivat kyllä huo- 
mattavasti kalliimpia kuin Välilän kauhat, mutta myös 
kestävämpiä ja käytännöllisempiä. Vanha sai väistyä 
uuden tieltä, ja siinä taistelussa Matti Vä'ilä unhottui 

Elämä jatkui. Lapsia tuli lisää. He kai uskoivat, että 
lapsi syntyy leipä kainalossa, mutta käytäntö oli toista. 
Nälkä alkoi olla jokapäiväinen vieras, vaatteetkin lop- 
puivat, eikä uusia voinut hankkia. Mutta Matti oli niitä 
harvinaisia, jotka eivät valita. Kukaan ei ollut kuullut 
hänen suustaan pienintäkään viittausta siihen suuntaan, 
että hän olisi halunnut muunlaista osaa. Tyytyväisyys 
oli hänen hyveensä, joka aateloi hänet. 

Kesäisinä iltoina nähtiin Matin istuvan läheisen terva- 
haudan reunalla, syviin mietteisiin vaipuneena. Sellai- 
sina iltoina hän ajatteli oman elämänsä kulkua, syitä ja 
seurauksia. Elämä oli vaatinut kalliin hinnan. Kohtalo 
oli puristanut häntä armottomin käsin, se oli ottanut 

(Jatk. siv. 254). 


, SUURI MIES", 


Eräänlainen novelli! 


Olen Ihmiskunnan herra», — niin sanoi DSingis-Kan'kin! 
»Tasoitan maahan nuo viheliäiset, ihmiset ympärilläni! Viheliäi- 
set, viheliäiset, eivät he edes ymmärrä mitään!» 

Näin puhui vieraani tunnin, pari, — lähti sitten suuruuttaan toi- 
sillekin julistamaan. Päivässä ehtikin moni kuulla samat. 

Kun mahtava mies saatuaan illalla vielä illan viihdykkeensä, 
sitten vihdoin yöllä ehti kotiaan, olikin vhenki» päivän korkeista 
töistä uupunut. — Mutta vielä hän ei käynyt nukkumaan — hän 
virkisti hieman itseään — ja alkoi ajattelunsa... Hän näet 
oli suuri filosoofi. Sen tiedon oli hän saanut monilta virkaveljil- 
tään. Ja sellainen taehan on pätevää! Itse hän juuri filosoofina 
ymmärsikin olevansa oikeutettu puhumaan DSingis-Kanin kielin. 

Tosin ei maailma vielä ollut hänen suureen ajatteluunsa voinut 
tutustua. Mutta hän oli miettinyt paljon ja viisaita asioita, oli 
etsinyt alkusyntyä, oli tutkinut solujen elämää ja kemiaa, oli 
lukenut historiaa, etenkin Rooman ja Kreikan, oli tutkinut Tieto- 
sanakirjaa ja Aikakirjoja ja yli tuhansien romaanisivujen ja lem- 
menrunojenkin olivat hänen silmänsä liukuneet. Lukuisat ja 
moninaiset olivat ne viisaudenkoulut, joilla »suuri miehemme» 
ravitsi itseään! Valtavat olivat hänen kykynsä ja merkillinen oli 
hän siitä, ettei hän asioista tarvinnut tietää kuin puoli sanaa eikä 
aina sitäkään — ja hänen hämmästyttävä intuitionsa» näki 
asiat kokonaan, näki ne ytimeen. 

Kauan oli »suuri miehemme» ajatellut ongelmia, kauan etsinyt 
sitä, mikä panee liikkeelle elämän ja kaikkeuden tapahtumat. 
Kerran sitten valaisi vintuitio» hänelle kaikki ja hän kirjoitti pape- 
rille, kirjoitti koko yön. »Siinä se om, ilkamoi hän, »nyt olen 
keksinyt, keksinyt, mihin eivät vuosisadat ole kyenneet! Ainahan 
olen vihannut kaikkien oppeja ja filosofioita ennen minua. Nyt 
kirjoitan, kirjoitan raivoissani ja huomenna menen jonkun type- 
ryyksiä kuulemaan. Sillä voin kirjoittaa vain vihassa. Silloin on 
minussa kykyä ja voimaa». Päivällä luki hän kirjoittamansa ja 
näki siinä neronsa loisteen. »Kaikki maailmassa on vain tuon 
yhden läpäisemää, kaikki! Ja tuo kaikkeutta johtava pyrkimys 
ei voi täyttyä milloinkaan. Nyt olen sen löytänyt! Olen suu- 
rempi kaikkia ihmisiä, olen keksinyt, mitä heistä, viheliäisistä, 
ei yksikään ole kyennyt.» ! 

Niin kulki aika: päivät viihdykkeissä, yöt »mestariteosta» kir- 
joittaen. Ja taas sanoivat virkaveljet toisilleen: »Mies on suuri! 
Ajatella, aivan uuden prinsiipin keksinyt ...!» Vain pari ystä- 
vää epäili. »Suuri mies» oli lukenut heillekin tekstejään. He 
myönsivät: lauseet ovat enimmäkseen uusia, samoin lukui- 
sat sanat, vieläpä ajatuskin toisinaan — ja rakennelma täysin 
omaperäinen. »Mutta — eikö jo vanha sikiliikkuja-houre» ole 
kyllin monen »heikon» aivoja askarruttanut —»? Suuri mies 
suuttui —, intuitio» katkesi, viisaus raukesi... Virkaveljet 
valittivat ... Mikä voisi suuren ylös kohottaa? 

Cos. 


(Jatk. siv. 243). 


olosuhteiden parantamisella. Tällainen luulo johtuu vain 
mitä suurimmasta biologisten tosiasioiden tuntematto- 
muudesta. Kun kumminkin tiedämme syyt tähän il- 
miöön, olisi edesvastuutonta, ellei tehtäisi kaikkea yhteis- 
kunnan voimin mahdollista tämän prosessin ehkäisemi- 
seksi. Sopivien, biologiset tosiasiat oikealla tavalla huo- 
mioonottaen valmistettujen suunnitelmien käytäntöön 
esittäminen kansan perinnöllisen laadun huononemisen 
ehkäisemiseksi on rotuhygienian tärkeimpiä tehtäviä. 


P, Kontkanen. 


POHJATUULI 


LAPSIA. 


Eräällä tuttavallani, vielä nuorella avioparilla on kaksi lasta, 
kuusivuotias poika ja vuotta nuorempi tyttö. Olen tullut ajatel- 
leeksi onko se, miten nämä kaksi lasta eroavat toisistaan, pojille 
ja tytöille oleellinen ero, vai johtuuko se joistakin seikoista, joita 
emme helposti tajua. 

Tarkoitan tässä tilaisuutta, jolloin noista lapsista toinen tai 
toinen on tehnyt pahaa ja täytyy anteeksipyytää. Pojalle on 
sellainen voittamattoman vaikeaa, häntä järkyttää joka kerta 
niin kovin, että aivan henki näyttää salpautuvan, kunnes vihdoin 
anteeksipyyntö tapahtuu rajuna antautumisena itkun nyyhkin- 
nällä kyynelten virratessa. Tytöltä ei sensijaan milloinkaan 
anteeksipyyntö vaadi kyyneliä. Hän ei näytä edes koko asian 
tarkoitusta ymmärtävän, vaan hänelle on se yhtä helppoa kuin 
pahan teko. 

Esitin kerran lasten äidille, eikö tyttöä voitaisi saada tajuamaan 
asian sisäistä puolta, eikö voitaisi löytää vaikeampaa keinoa ri- 
koksen sovittamiseksi. Äiti naurahti aluksi, mutta sitten — en 
tiedä, mitä lienee äkkiä tapahtunut. Hän katsoi minuun muuttu- 
neena, kasvoilla värähti kipu. 

— Tämä lapsi oli kuollut jo syntyessään. 

Jäimme istumaan puhumattomina, pakoillen katsomasta toi- 
siamme silmiin. Ollen lähellä tätä perhettä, olin joutunut näke- 
mään, miten erilaisissa olosuhteissa syntyivät maailmaan nämä 
kaksi lasta. Ensimmäisen tulo oli odotettu juhla, toista odotel- 
lessa valiteltiin yhtä ja toista puutteellisuutta. Mielestäni heillä 
ei ole koskaan ollut mitään puutetta, mutta senjälkeen ei ole 
syntynyt enää uutta lasta. — Ehkä moni ajattelee, että sellaiselle, 
joka on kuollut jo syntyessään, on helpointa elämä maailmassa. 
Ja varmaan onkin kauniimpaa, ettei tuota kuolleita lapsia maail- 
maan ellei tiedä kykenevänsä kylvämään elämän siementä synty- 
vän lapsensa sieluun. 

— Etkö sinä voisi vaikuttaa mitenkään lapseen herättävästi?— 
kysyin minä vihdoin äidiltä arastaen. 

— Herättävästi? 

— Niin. — Sano, näkevätkö minun silmäni väärin ja nostatta- 
vat minussa harhakuvitelmia? Olen ollut huomaavinani, kuinka 
sinä joka kerta, kun tyttö tulee luoksesi aivan kuin hyydyt, mutta 
pojan tullessa tulvahtaa kasvoillesi lämmin hehku. 

— Seon totta. Mutta en minä sille mitään voi, että — — — 

Äiti puhkesi itkemään. Mieltäni puristi sääli, mutta ponniste- 
lin, etten antaisi sen väärällä tavalla vaikuttaa. 

— Sinähän tiedät, kuinka herkkiä lapset ovat. Sellainen, johon 
aina katsotaan kasvot hyytyneinä, kuolee ijäksi pääsemättä mi- 
tään aavistamaan. Ennen pitkää hänen lähellään hyytyvät kaik- 
kien kasvot, kun taas lämpöä osakseen saanut säteilee sitä kaik- 
kialle. 

Hänen itkunsa muuttui rajuksi. Minä nousin, puristin hänen 
kättään lohduttavasti, mutta en pyytänyt anteeksi, sillä pikku 
tyttö oli saanut aikaan, että talossa vältettiin anteeksipyytelyitä. 

Kulkiessani kadulla en voinut päästä tuskallisista ajatuksistani, 
miksi meille puhutaan elämästä ja rakkaudesta. Siitä illasta muo- 
dostui minulle levoton ja ahdistava. Kiersin katuja, kävin elo- 
kuvissa ja pistäysin kahvilassa, mutta kaikkialta tulvivat vas- 
taani samat kiduttavat elämän äänet. 

Minulle käy usein, että ahdistus päättyy puhdistavaan purkau- 
tumaan. Niin kävi tuona iltanakin. Se ei tullut silloin rajusti, 
vaan hiljaa ratkeillen ja avautuen. Ennen uneen vaipumistani 
olin sanomattoman kiitollinen vanhemmilleni, etten ollut synty- 
nyt kuolleena maailmaan. Vielä unen syvyyksissä tunsin kasvoil- 
lani läpi yön pimeyden luokseni löytäneenä äitini katseen polton. 

Yrjö Koivukari. 

Kaksi sonettia. 


Helli Hannula. 


PUUTARHURI. 


Näin oudon miehen. — Mulle puhui hän: 
»Niin — jospa lähtisin ja loittoneisin — 
niin, jospa varjonikin täältä veisin 

tuon tumman, peljätyn ja väkeväm... 


Niin vaiti, ettei kukaan toinen voi 
hän kosketteli multaa karun kummun: 
sen ruusut avaa salaisenkin ummun 
ja oudon viulun tavoin okaat soi... 


Hän oli Kuolema, ma aavistin 
ja tunsin, kuinka sairain, salaisin 
mun ruusuistani kukkia voi hälle... 


Vaan niin hän lähti. —Moni kukkanen 
ei enää aueta voi, tunnen sen: 
ne eivät aueta voi Elämälle! 


ILLAN SAAPUESSA. 


Metsä, irti päästä siivet ehtoon, 
souda hiljaa valkamaani, ilta! 
Hymy, tyyten hiudu kukkasilta 
raukeaan ja sammaliseen lehtoon. 


Nouse ylle kuumentuneen pääni — 
usva, untuvata haaleampi; 

astu usvan sisään, salolampi, 
salattua sure ikävääni. 


Ketä toivon tänne, pysyy poissa. 
Tuska piilee kastepisaroissa, 
itkee iltarusko meriin verta. 


Aivan äänetönnä saavu, ilta! — 
Niinkuin loisto raukee kukkasilta, 
ruumiini vain kuollut maa on kerta! 


Kaksi oodia. 


SOIVA AVARUUS. 


Yöhön aallot soi. Väräjääpi kaikki: 

ilma, ihmiset, avaruus. Sen tunnen 

silmin suljetuin; Värisen mä myötä, 
kuin kide herkkä. 


Oi, ja kauneimmin väräjääpi mulle 

äänet kaukaiset avaruuden yöstä. 

Kirkkain, hehkuisin kuvioin ne väikkyy, 
vaaleten, tummuin. 


Nään ne riemuiten. Siniliekit puuntaa, 

vaihtuu vihreisiin, väräjöivät verkot, 

kulta-aallot nään. Kuni ihmiskaipuu, 
niin kuvat kuulaat 


vaihtuu, vangitsee. Väri-äänten leikki, 

ihme huimaa. Oi, paeta jos voisi! 

Soiva ääretöin avaruus, sun jylhän 
tenhosi tunnen. 


Elsa Tervo. 


ELOKUUN NOTTURNO. 


Kuuma kaipuu luo oman armaan, hellän, 

huuma poltteeseen tuholiekin kumman, 

hehku suudelmain tulivirran vuohon 
rauhani vienyt. 


Huudan turhaan, oi, nimeään mä yöhön, 

kuule kaihoisaa valitusta ei hän: 

tumma hiljaisuus syvä mulle vastaa, 
tuttava tuskain. 


Miksi luotiin niin ihanaksi lempi, 

sielu kaipaamaan ikiystäväänsä, 

miksi hellyyttään kokemaan ma jouduin? 
Yö syvä, vastaa! 


Yötä tuoksuvaa pisarvirta huuhtoo, 

raskas kattoon lyö sadekuuro syksyn: 

vaiti vaimentuu punaliekki, sammuu 
synkkähän yöhön. 


POHJATUULI 


Seitsemän lanttia. 


Zsigmond Moric3. 


UNKARILAINEN NOVELLI. 


| Tämä pikku kertomus on Möriczin samannimisessä novellikokoelmassa, joka ilmestyi v. 1909, ja Ady Endre — suoma- 


laisille tuntematon Unkarin nykyaikaisen lyriikan huomattavin edustaja — otti sen vastaan tosin harvalukuisen kannattaja- 

joukon kanssa, mutta yhtä suurella innostuksella, millä Petöfi joskus tervehti Toldia. (Arany: Toldi, suom. Manninen.) 
Möriczin yksinkertaisuus näytti aluksi todella yhtä loukkaavalta kuin Petöfin kansanomaisen suunnan välitön vilpittömyys, 

vaikka erilaisia aiheita ja suuria vastakohtaisuuksia käyttävän Möriczin olikin paljon vaikeampi saavuttaa yleisön hyväksymi- 


nen. Tämä johtui viime vuosisadalla vallinneesta Jökain, Mikszäthin, Gärdonyin ja Herzegin kasvattamasta esteettisestä 
käsityskannasta, mikä oukoksui tähän asti vielä raivaamatta olleita unkarilaisten elämäntiheikköjen synkkiä kuvauksia. Niissä 
vuorottelevat intohimo, synti, kurjuus ja komiikka naturalistin välittömällä suoruudella. 

Möriczin tuotannon arvo on siinä, että hän uudelleen solmi vuosikymmenien kuluessa löyhtyneet suhteet länsimaisen runou- 
den kanssa yhdistäen sen Petöfien luomaan kansanomaiseen suuntaan. Tällä alalla hän tunkeutui sellaisiin syvyyksiin, minne 
entiset kirjailijamme eivät olisi voineet joutua ilman naturalismin antamaa vapautta. 


Tässä esitettävässä pikku kertomuksessa ilmenevät jo valmiina Möriczin ominaisuudet. Suurten etäisyyksien, syvyyksien 
ja korkeuksien leikkivä yhteenpunominen, missä tragedian sielua syleilee puhtain komiikka ja mikä omissa järkyttävissä olois- 


saankin tekee sen vastustamattoman suloiseksi. 


Kirjailijan moraaliselle käsityskannalle on hyvin kuvaava hänen vastauksensa, kun kummasteltiin, miksei hän heitättänyt 


noita seitsentä lanttia kerjäläiselle: 


» Juuri se on tuota uutta, mitä olen tuonut. Olen käynyt niin syvällä elämän kurjuudessa, että katkesi lanka, millä olin kiinni 


Julkisen Elämänjärjestyksen navassa. Otin vastaan almun kerjäläiseltä, koska kerjäläinen ei ollut kerjäläinen, vaan ihminen .... 


kanssaihminen » 


Hyvin määräsivät jumalat, kun köyhä ihminenkin osaa 
nauraa. 

Ei kuulu mökeistä pelkkää itkua ja voivottelua, vaan 
myös runsaasti sydämestä lähtenyttä naurua. Vieläpä 
on totta, että köyhä ihminen nauraa monesti silloinkin, 
kun olisi enemmän syytä itkeä. 

Tunnen hyvin heidän maailmansa. Se Soösien suvun 
haara, mihin isäni kuuluu, on kokenut hädän raskaim- 
matkin hetket. Tuohon aikaan isäni oli päiväpalkkalai- 
sena eräässä konepajassa. Hän ei koskaan puhunut mie- 
lellään siitä ajasta, eivätkä toisetkaan, vaikka se olikin 
totta. 

Ja sekin on totta, etten minä koko elämäni aikana 
koskaan enää naura niin paljon kuin näinä parina lap- 
suuteni vuotena. 

Miten voisinkaan nauraa, kun ei enää ole punaposkista, 
iloista äitiä, joka osasi herttaisesti nauraa ja niin sydä- 
mestään, että lopuksi kyyneleet juoksivat hänen silmis- 
tään ja yskänpuuska valtasi hänet melkein tukahdut- 
taen. 

Eikä hänkään koskaan muulloin nauranut niin paljon 
kuin eräänä iltapäivänä, jonka me vietimme kahden et- 
siessämme seitsentä lanttia. Etsimme ja löysimmekin. 
Kolme koneen laatikosta, yhden lasikaapista, muut saim- 
me käsiimme hankalammin. 

Ensimmäiset kolme lanttia löysi vielä itse äitini. Hän 
luuli löytävänsä koneen laatikosta enemmänkin, sillä hän 
ompeli rahasta ja pani aina sinne, mitä sai maksuksi. 
Minulle koneen laatikko oli ehtymätön aarreaitta, sinne 
tarvitsi vain kurottaa ja heti oli loihdittuna: kata itsesi, 
pöytä. 

Niinpä töllistelinkin kovin, kun äiti-kultani sieltä haki 
ja haki, sormustimet, sakset, neulat, nyörit, napit, nau- 
hankappaleet, kaikki harasi hajalle ja sanoi äkkiä ällisty- 
neenä: 

— Pujahtivat piiloon. 


— Mitkä? 

— Pennoset, lausui äitini naurahtaen. 

Hän veti ulos laatikon. 

— Tulehan, poikaseni, uhallakin etsimme nuo veijarit, 
viekkaat, viekkaat pennoset. 

Hän kyykistyi maahan, laski alas laatikon aivan kuin 
olisi pelännyt, että ne lentäisivät ulos, keikahutti sen 
ylösalaisin kuin ihminen, joka peittää perhosen hat- 
tuunsa. 

Sille ei voinut olla nauramatta. 

— Täällä ovat, sisällä ovat, naureskeli hän eikä kii- 
ruhtanut nostamaan laatikkoa ylös. Jos on vain yksikin, 
täytyy sen olla täällä. 

Kyykistyin maahan ja tirkistelin, eikö puikkelehdi 
esiin joku kiiltävä kolikko. Ei liikuskellut siellä mitään. 
Emme osanneet oikein uskoa, että siellä olisi jotakin. 

Katsoimme toisiamme ja nauroimme lapselliselle pilal- 
lemme. 

Koskin nurin käännettyyn laatikkoon. 

— Pst! pelästytti minut äitini. Hiljaa, ne vielä syök- 
syvät pakoon. Sinä et vielä tiedä, kuinka virkku eläin 
raha on. Kovin nopeasti se juoksee, vierii vain. Ja kuinka 
se vieriikään! ... 

Huojuimme naurusta vasemmalle ja oikealle. Monesti 
olimme jo kokeneet, kuinka helposti lantti vierii. 

Kun toinnuimme, minä kurotin jälleen kättäni kohot- 
taakseni laatikkoa. 

— Aijai! huudahti minulle uudestaan äitini, ja minä 
säpsähdin niin, että tempaisin takaisin sormeni, kuin oli- 
sin koskenut hellaan. 

— Varo, sinä pikku tuhlari. Kuinka sinä kiirehditkään 
näyttämään niille tietä. Ovathan ne meidän niin kauan 
kuin ovat siellä. Anna niiden olla vain vielä vähän aikaa, 
koskapa tahdon pestä pyykkiä, ja siihen tarvitaan saip- 
puaa ja saippuaan ainakin seitsemän lanttia, vähemmällä 
ei anneta. Minullahan on jo kolme, vielä tarvitaan neljä, 

ja ne ovat tässä pikku talossa; täällä 
asuvat eivätkä pidä häiritsemisestä; 
sillä jos ne suuttuvat, menevät ne pois, 
niin että koskaan emme näe niitä. Siis 
varo, koska raha on kovin arka, sitä 
täytyy hoitaa hellävaroen. Kunnioi- 
tuksella. Helposti nokkaantuu, kuten 
herrasneidit . .. Etkö osaa jotakin 
houkutusrunoa, jolla voisi ne ehkä 
houkutella ulos etanankuorestaan. 

Kuinka paljon siinä naureskelimme 
höpötellessämme, sitä tuskin tiedän- 
kään. Mutta tuo etanan houkuttelu oli 
kovin omituinen: 


Pennonen, pennonen, talosi palaa — 
Työnnä sarvet esiin. 


Ja samalla käänsin tämän »talon» 
ylösalaisin. Sen alla oli monenmoista 
* rojua, mutta rahaa ei. 

Äitini kopeloi huulet happamasti 
kurtussa turhaan. 

— Mikä vahinko, hän sanoi, ettei 
meillä ole pöytää. Jos olisimme kaa- 
taneet laatikon sen päälle, kunnioitus 
olisi ollut suurempi, ja silloin olisi var- 
maan rahaa ollut. 

Kokosin rihkaman ja panin takaisin 
laatikkoon. Äitini samalla mietiskeli. 
Hän vaivasi päätään, eikö hän ole 
pannut jotakin rahaa joskus jonnekin, 
mutta ei keksinyt. 

Mutta minun kieltäni kutitti. 

— Äiti kulta, minä tiedän paikan, 
missä on yksi lantti. 

— Missä, poikani, haetaan se, en- 
nenkuin se sulaa kuin lumi. 

— Lasikaapissa, laatikossa oli. 

— Voi, lapsi parka, kuinka hyvä, 
ettet ole sanonut aikaisemmin, nyt 
sitäkään ei olisi. 

Nousimme ja menimme lasikaapin 
luo, missä ei ollut ollut ruutuja enää 
pitkään aikaan, mutta laatikossa oli 
lantti, kuten tiesin. Kolme päivää olin 
jo aikonut näpistää sen, mutta en ollut 
rohjennut. Olisin ostanut sillä kara- 
melleja, jos olisin uskaltanut. 

— No, nyt on joneljä lanttia. Surut 
pois, poikaseni, meillähän on jo suurin 
osa. Enää tarvitaan vain kolme. Kun 
kerran nämä neljä olemme löytäneet 
tunnin kuluessa, nuo kolmekin löy- 
dämme iltakahviin mennessä. Vielä 
silloinkin voin pestä röykkiön ennen 
iltaa. Tule vain nopeasti, ehkä muis- 
sakin laatikoissa on. 

Kunpa olisikin ollut kaikissa laati- 
koissa. Silloin olisi ollut paljon, koska 
vanha kaappi palveli nuorella iällään 
sellaisissa paikoissa, missä lienee ollut 
paljon kätkettävää. Mutta meillä ei 
tuolle orvolle ollut paljon taakkaa; tur- 

Hugo Simberg 
exlibristen 
etsaajana. 


NVL:n Kirjanystäväin har; 
rastuspiirin julkaisuja I. 
Hinta 25 mk. 


Kesäkuussa Pohjatuulessa jul- 
kaistusta Simbergin exlibrisz 
etsauksia käsittelevästä kirjoi 
tuksesta on otettu laajennettu 
eripainos, joka on numeroitu. 
Se on painettu liitupaperille 
ja runsaasti kuvitettu. Paitsi 
erikoistutkimuksen taiteellista 
arvoa on sillä ensimmäisenä 
exlibristä käsittelevänä suo 
menkielisenä teoksena suuri 


keräilyarvo. 


Saatavana Kirjanystäväin har= 
rastuspiiriltä (os. Porvoo, toi= 
mittaja Ellilä) tai suoraan 
tekijältä. 

haan se ei ollut niin raihnainen, tou- 
kansyömä, vajahampainen. 

Äitini piti pienen saarnan jokaiselle 
uudelle laatikolle. 

— Tämä laatikko oli rikas. Tässä ei 
ollut koskaan mitään. Tämä taas eli 
aina koiran kohtaloa. No, sinä paha 
kurjain keräilijä, eikö sinullakaan ole 
yhtään penniä. Voi, tässä ei koskaan 
tule olemaankaan, siinä säilyy meidän 
köyhyytemme. No, sinulla älköön ol- 
kokaan koskaan, jos nyt, kun kerran 
sinulta pyydän, et kuitenkaan anna. 
Täällä on eniten, kas — huusi hän nau- 
raen, kun vetäisi auki alimmaisen laati- 
kon, missä ei ollut tippaakaan pohjaa. 

Hän jätti sen roikkumaan kaulaani, 
ja me istuimme nauraen lattialle. 

— Odotahan vaan, virkkoi hän äk- 
kiä, meillä on heti rahaa. Isäsi vaat- 
teista löytyy. 

Seinään oli lyöty nauloja, ja vaatteet 
riippuivat niissä. Ja ihmeen ihme, kun 
äitini kopeloi ensimmäistä taskua, heti 
sattui käteen yksi lantti. 

Hän tuskin saattoi uskoa silmiään. 

— Onpahan se, huusi hän, tässä on! 
Paljonkohan on jo? Emme jaksa las- 
keakaan. Yksi — kaksi — kolme — 
neljä — viisi... Viisi! Enää tarv.taan 
vain kaksi. Mitässe on, kaksi lanttia, 
ei mitään. Missä on viisi, sieltä löytyy 
vielä kaksikin. 

Suurella touhulla hän etsiläpi kaikki 
taskut, valitettavasti turhaan. Eilöy- 
tynyt ainoatakaan. Parhain leikki- 
sanakaan ei houkutellut esiin mistään 
enää kahta lanttia. 

Jo paloivat suuret punaiset ruusut 
äitini poskilla hermostumisesta ja tou- 
husta. Hän ei olisi saanut tehdä 
työtä, muuten tuli heti sairaaksi. Tä- 
mä oli tietysti poikkeuksellista hom- 
maa, ja rahan hankkimisesta ei voi 
kieltää ketään. 

Iltapäiväkahvin aikakin jo tuli ja 
meni. Ja tuli kohta ilta. Isäni tarvitsi 
huomiseksi paidan, eikä sitä voitu 
pestä. Puhdas kaivovesi ei vie pois öl- 
jyistä likaa. 

Silloin lyö äitini otsaansa: 

— Oi, minä aasi! Ja omia tasku- 
jani en katsokaan. Mutta totisesti, nyt 
kun tuli mieleeni, katson ne. 

Ja hän katsoi. Ja kas, sieltäkin 
löytyi yksi lantti. Kuudes. 

Tulemme kuumeisiksi. Nyt tarvi- 
taan enää vain yksi. 

— Näytäpä sinäkin taskusi. Ehkä 
sielläkin on. 

Minun taskuni! No, nehän kyllä voin 
näyttää. Niissä ei ollut mitään. 

Pimeni jo. Ja me seisoimme siinä 
vaillinaisine *lantteinemme. = Sama. 

(Jatk. siv. 259). 


KIRJALLISUUTEMME ILMEISESTI KÄÄNNEKOHDASSA. 


Joulukirjallisuutta odottaessamme julkaisemme tohtori Rafael Koskimiehen vastauksen 
aikaisempaan kiertokyselyymme, joka koski kirjallisuutemme nykyistä tilaa. 


Toimituksen allekirjoittaneelle osoittamaan kysy- 
mykseen voisi tietenkin antaa vastauksia monelta 
eri kannalta. Eräs näkökohta, joka voi vaikuttaa liian 
vkäytännölliseltän, on mielestäni yleisön ja kir- 
jailijoiden suhde toisiinsa. Tässä kohdin voi kir- 
jallisuutta. ostavasta ja lukevasta vyleisöstämme 
antaa sen arvolauseen, ettei elävää harrastusta 
suinkaan ole puuttunut. Viimeksi kuluneina vai- 
keina vuosina kirjallisuuden tuotanto on osoit- 
tanut vain vähäistä laskua kvantitatiivisessa suh- 
teessa. Ei voine ajatella, että tämä pysyminen suh- 
teellisen normaaleissa oloissa olisi ollut mahdollista 
ilman lukijakunnan oikeata käsitystä kansallis- 
kirjallisuuden arvosta. Sen sijaan on kylliksi todettu, 
että tämän yleisön suurin osa on kohdistanut har- 
rastuksensa yksipuolisesti yhteen kirjallisuuden la- 
jiin, nimittäin romaaniin, mistä taas on ollut luon- 
nollisena seurauksena se, että tarjonta sillä alalla on 
kasvanut miltei suhteettomaksi, kun taas lyriikkaa 
ja novellistiikkaa julkaistaan mahdollisimman sääs- 
teliäästi. Jos mikään runoudenlaji ulkonaisessa suh- 
teessa nykyään kukoistaa, niin tietenkin romaani — 
eikä ainoastaan meillä, vaan kaikkialla muuallakin 
olosuhteet näyttävät olevan sille suosiollisia. Taval- 
laan voimme olla iloisia siitä, että romaanimuodon 
käyttäjille siten on avautunut melkoisia mahdolli- 
suuksia, mutta usein tulee ajatelleeksi, että joku kir- 
jailija aivan käytännöllisistä syistä on johdettu sellai- 
sen kirjallisuudenlajin uomaan, missä hänellä kenties 
ei ole niin paljoa sanottavaa kuin jossakin muussa 
lajissa. Suomalainen kirjallisuudenarvostelu on näh- 
däkseni ollut hyvin selvillä tästä hieman luonnotto- 


masta asiaintilasta, mutta yleisö on aina vahvempi 
kuin julkinen arvostelu. Kirjallisuutta lukeva yleisö 
tosin odottaa arvostelulta ohjeita ja valintaa, jota 
se noudattaa, mutta monta kertaa on nähty, että 
yksimielinen arvostelurintama on ollut heikompi 
kuin kaikkivaltias yleisön maku. Yleensä arvoste- 
lulta odotetaan joko kiitosta tai moitetta ja unohde- 
taan silloin, että arvostelijan lausunnon on oltava 
ensi sijassa asiantuntijan lausunto, jossa pelkillä 
superlatiiveilla puoleen tai toiseen ei pitkälle päästä. 
Julkinen arvostelu on koko laadultaan aivan toista 
kuin suullisessa keskustelussa käytetty »arvostelu- 
kieli», jossa jokaisella on vapaus lausua mielipiteitä 
suuntaan ja toiseen persoonallisen vaikutelmansa 
perusteella. 

Kirjallisuutemme on ilmeisesti käännekohdassa. 
Monet viime vuosien tunnukset ovat käytännössä 
menettäneet merkityksensä. Viime vuosikymmenen 
kuohuntakausi, joka toi mukanaan monta uutta 
nimeä, lupausta ja valmista saavutusta, on antanut 
tilaa uusille suuntautumisille, joskaan ei uusille 
koulukunnille. On hyvä, että elävä kirjallisuus seu- 
raa aikaansa ja kuvastaa sitä, mutta ennen kaikkea 
runoudelta on lupa odottaa persoonallista taidetta, 
jotakin yliajallista, sellaista, joka ei ole sidottu vain 
hetken levottomasti ohimeneviin ilmiöihin. Nyky- 
hetken suomalainen kirjallisuus eri aloilla on erään 
kehityksen varhainen vaihe. Persoonallisuuksista ja 
heidän yksilöllisistä kehityksistään lähinnä seuraa 
myöskin sellainen kollektiivinen kehitys, joka mää- 
rää ajankohdan ja sen kulttuurin arvon. 

Rafael Koskimies. 


TULOSSA OLEVAA KIRJASATOA. 


Kustantajat ovat viime päivinä laskeneet julkisuuteen tietoja 
syksyn kirjauutuuksista. Luettelossa on mielestäni jotakin en- 
teellistä. Siellä on sekä vanhemmasta että nuoremmasta polvesta 
nimiä, joiden esiintymistä odotamme aina hiljainen toive sydä- 
missämme, että ehkä sittenkin, ehkä vielä... Tämän joulun 
nimiluettelo, josta otamme esille mielenkiintoisimpia, vahvistaa 
tätä odotusta. 


Paitsi käännöksiä edustaa lyriikkaa vain kaksi nimeä, Larin- 
Kyösti ja Katri Vala. Puolueihmiset asettavat Katri Valan ja 
tämän lehden eri puolille barrikaadia, kuten termi kuuluu, mutta 
se ei estä meitä sanomasta, että odotamme Katri Valan teosta 
uskovin toivein, että tapaamme runoilijan, joka uskaltaa mur- 
taa sillä puolen vallitsevien vaatimukset; uskaltaa olla ihmi- 
nen, uskaltaa uhmata käskijäinsä sanelemia lakeja: taide ei 

ole propagandaväline, vaan taiteen tunnusmerkki on vapaus, 
tarkoittaen ei alkuihmisen kuritonta vapautta, vaan ponnis- 
telua korkeamman ihmisyyden luoman vapauden löytämiseksi. 

Romaanien luettelo on runsas. Vanhemmasta polvesta esiin- 
tyvät useimmat vanhastaan tunnetut tuotteliaat — ammattinsa 
osaavat kirjoittajat. Nimistä, joilta joka kerran odottaa jotakin 
uutta ja merkitsevää, mainittakoon Onerva, Haarla, Järventaus, 
Railo ja Sillanpää. Heiltä odottaa saavansa kuulla ainakin rehel- 
lisen työn äänen, ei konjunktuurien ja suuntavaatimusten mu- 
kaan laskevan liikemiehen mainosreklaamia — häpeällisintä, 
mihin runoilija voi tehdä itsensä vikapääksi. 

Erikoisesti Sillanpään kirja lupaa kirjailijan itsensä antamien 
ennakkotietojen mukaan jotakin uutta: hän kuvaa, ei ainoastaan 
nauttivaa, vaan myös taistelevaa ja kärsivää ihmisolentoa. On 
suorastaan jännittävää odottaa, minkä puolesta nämä Sillan- 
pään uudet ihmiset kärsivät ja taistelevat — kesäyössä. Anteeksi 
ilkeytemme, kun lisäämme vakavasti, että olisikohan herää- 
mässä Sillanpäässä uusi Sillanpää, uusi runoilijan kehitysvaihe, 
joka antaisi tämän kansan kokea ilon... Jäämme odottamaan. 

Nuoren polven kirjailijoista ovat Pekkanen ja Valtari kirjoit- 
taneet romaaneja. Tiedämme, että Pekkanen osaa kirjoittaa 
hyvän romaanin, mutta pelkkä hyvä ei Pekkasen saaman tun- 
nustuksen jälkeen enää riitä, jos aikoo selviytyä voittajana. Ja 
Valtarin kirja on saanut tekijälleen nuorukaisvuosiltaan tunnus- 
omaisen nimen »Sielu ja liekki), — Uskallammeko liittää saman 
odotuksen kuin Sillanpäähän? Uskallammeko alkaa kasvattaa 
uskoa, että — kadotetuiksi tuomitutkin pelastuvat elämään, 
kohoavat heikkoudesta voimaan, koettuaan kylliksi vaivaa? 
Jos tälle rehellisyyden tielle päästään, merkitsee se suurta tälle 
maalle. Myös Tyyne-Maija Salminen, viime vuoden tulokkaista 
enimmän toiveita herättänyt, on kirjoittanut uuden romaa- 

nin, jota jäämme odottamaan toiveikkain mielin. Lisäksi 
olemme kuulleet, että Helvi Hämäläinen on myöskin kirjoittanut 
romaanin, vaikkakaan sitä ei vielä näy kustantajain luettelossa. 
Muistamme »Hyväntekijän» herkän ja puhtaan taiteilijaäänen ja 
olemme iloisia odotuksessamme. 

Luettuamme ennakkotiedoitukset nousee mieleen ajatuksia, 
joko uskaltaisi alkaa toivoa, että tulevan joulun kirjallisuus 
edes hiukan murtaisi tämän kansan kehitystä tukehduttavaa 
arkaa, velttouden pakkopaidan luomaa kuorta ja antaisi kuulua 
syvältä kohoavan runoilijaäänen, joka ei tyydy ilmentämään vain 
aikamme uupumusta ja kapinaa, ei jättäydy vain repimään, vaan 
ponnistelee tien löytämiseksi pahan alkusyihin ja niiden ymmär- 
tämiseen. Ennakkomaininnoissa näkyvät kyllä arveluttavasti 
vanhat tuntomerkit: kärsimystä ja taistelua, ristiriitoja ja kamp- 
pailuja, psykologisoivaa tutkistelua, kulkua sokkeloissa ja lo- 
puksi kaunis päätös — kirkastuminen ja voitto. Jää hiukan 
ajattelemaan voiko päästä kirkastumiseen ja voittoon ellei ole 
mikään kirkastunut eikä olemitään voittanut. Siksi tulee 
kysyneeksi onko tämä joku romaanin kaava, johon täytyy jokai- 
sen olla sidottu — kaava, jonka esim. kustannusvirkailijat ovat 
vaivalla oppineet ja antavat kirjailijoille ohjeet: pojat, kirjoitta- 
kaa sillä tavoin, olkaa kilttejä ja hyviä. — 

Tämä aika on kuin jäässä — sen kasvot vapisevat sairaan, si- 
säisen rynnistelyn luomasta pingoituksesta, mutta sanoja ei ole, 
kieli ei liiku, jokaisen kaulalla kuristaa kuin hirttonuora. Ellei 
runoilijoissa, joille kuuluu elävän sanan viljelyn vastuu, ole 
voimaa katkoa kahleita, murskata pakkositeitä ja löytää pääsyä 
yhteiselle kansallisen sovun ja nousun tielle, olemme hukassa. 
Runon henki ei ole uupumus, ei alistuminen vaan taistelu vapau- 
teen, alati korkeamman elämän saavuttamiseksi. Lähikuukau- 
det osoittavat, miten odotuksemme tulee täyttymään. Y. K. 


(Jatk. siv. 248). 

avukseen arabialaisen merimiehen ja syvyyksien sinisen 
kiertolaisen. Olihan hänellä tosin vaimo ja kuusi lasta, 
mutta oliko oikein, että lapset kärsivät hänen tähtensä? 
Mutta yhtä nopeasti kuin ajatukset tulivat hänen tajun- 
taansa, yhtä nopeasti ne myös sieltä poistuivat, sillä hän 
alistui kohtaloonsa. 

Matti liikkui hyvin harvoin kylällä, mutta Amalia oli 
aina liikkeellä. Nyt hän oli perheen elättäjä. Kauhojasisäl- 
tävä kori käsivarrella hän kulki ympäri pitäjää kaupaten 
niitä emännille. Ja kun hän palasi kotiin oli korissa ruo- 
kaa ja vaatteita. Suurten talojen emännät antoivat niitä 
hieman säälinsekaisin tuntein, koska useilla heistä oli 
myöskin äitiys kannettavanaan. Siksi he jonkunverran 
ymmärsivät Välilän Amaliaa. Rusthollarien emännät, 
odottaessaan perillisten tuloa, saivat olla sisällä ja naut- 
tia riittävästi ravintoa. Välilän Amalian täytyi kulkea 
pitäjällä huonoissa vaatteissa, jalat märkinä, sillä kotona 
oleva perhe oli riippuvainen hänen ansiostaan. Mutta 
niin kuin miehensä, oli hänkin tyytyväinen kohtaloonsa. 

Vuodet kuluivat hiljalleen. Lapset kasvoivat ja lähti- 
vät yksi toisensa perästä maailmalle, häviten sinne, teille 
tietymättömille, kerrottiinpa jonkun menneen Amerik- 
kaankin. Yksi pojista oli kumminkin jäänyt kotikylään 
rengiksi, auttaen parhaansa mukaan vanhempiaan. 

Eräänä talvipäivänä oli Amalia kuollut, sairastettuaan 
ensin kovaa vatsanpurua. Mitään hoitoa ei hänelle 
kyetty hankkimaan, eipä edes tiedetty taudin laatua. 

Leskeksi jäätyään Matti eleli hiljaista elämää. Puute 
ei häntä enää nyt sanottavammin ahdistanut. Elämänsä 
taivas oli pilvetön. Hän rakasti tuota harmaata, ränsisty- 

nyttä mökkiä, jonka seinien sisällä oli suurimmat elä- 
myksensä elänyt, kokenut ihanimmat ilot ja katkerim- 
mat surut. Häneiantanut tehdä siinä mitään korjauksia, 
paitsi ikkunaruutuja, jotka aikaisemmin olivat päreillä 
paikatut. Kaikki muut paikat saivat jäädä entiselleen. 

Matti oli koko ikänsä tottunut tekemään ahkerasti 
työtä. Sitä ilman kävi aika pitkäksi. Kädet olivat vah- 
vat, niille piti saada sopivaa askartelua. Nuorimmasta 
pojasta oli tullut maanviljelijä, joka koetti saada maansa 
ja talonsa hyvään kuntoon. Hän rakennutti jotain ulko- 
huonetta, ja isä tahtoi olla työssä mukana. Eräänä päi- 
vänä hän oli kiskomassa nauloja vanhoista puista, ja 
silloin sattui onnettomuus. Naula raapaisi käteen. Hän 
ei siitä ollut milläänsäkään ennenkuin illalla, kun kättä 
alkoi pakoittaa. Seuraavana aamuna oli se arvelutta- 
vasti pöhöttynyt, ajateltiinpa jo hakea lääkärikin, mutta 
ukko kielsi jyrkästi sellaisen hulluttelun. Olihan hän 
kestänyt paljon pahempaakin. Mitä tuollainen naarmu 
oli niitten rinnalla. Mutta käsi pöhöttyi yhä enemmän. 
Kolmantena päivänä haettu lääkäri totesi siinä olevan 
verenmyrkytyksen, niin pahalla asteella, ettei enää voitu 
auttaa. Siihen kuoli Matti Välilä. Väkevämpi tuli ja 
voitti. — 

Seurakunnan kirkkomaalla on vaatimaton puuristi 
osoittamassa paikkaa, mihin eräs Matti Välilä on hau- 
dattu. Puuristi kestää lyhyen hetken. Sen lahotessa on 
hävinnyt viimeinenkin muisto Matti Välilästä. Vanhat 
aikakirjat sentään säilyttävät nimen. Mutta kuka voi 
niistä lukea muuta kuin nimen: Matti Välilä, nimen 
niinkuin joku toinenkin nimi? 


Kuuluuko kunnia 


POHJATUULI 


sTarinain" inspiroinnista 
yksinään Polvianderille? 


Sanomalehdet tiesivät kesällä kertoa Kurussa ta- 
pahtuneesta juhlallisesta » Vänrikki Stoolin» muisto- 
patsaan paljastamisesta vänrikki K. K. Polvian- 
derin haudalla. Ajatus on kieltämättä varsin kaunis, 
ja ukko Polviander varmasti ansaitsee urheana Suo- 
men sodan porilaisena huomiota osakseen sekä jälki- 
polvien kunnioitusta osoittavan patsaan haudal- 
leen, mutta kun hänet yStoolina» näin merkitään 
Runebergin iki-ihanan sankarirunoelman absoluutti- 
seksi inspiroijaksi tiettävästi sangen hatarin perus- 
tein, on seikka sellaisenaan historiallisesti mielivaltai- 
nen väittämä ja omiaan jopa kenties loukkaamaan 
niiden toisten samaisen sodan urhojen muistoa, jotka 
ovat — ja todennäköisesti enemmänkin kuin Polvian- 
der — antaneet itse luomispaikalla kansallisrunoili- 
jallemme tietoja ja aiheita kuuluihin »Tarinoihins. 

Yhtä toivotonta kuin olisi lähteä etsimään näin 
jälestäpäin henkilöä, joka sopisi vastaansanomatto- 
masti Topeliuksen » Välskärin» ääriviivoihin, on ryh- 
tyä nimeämään Runebergin fantastisen vänrikki- 
luomuksen kaavoihin soveltuvaa sotilasta haudan 
takaa. Jos sellainen nyt kuitenkin välttämättä on 
tuon »vanhentuneen käsityksen)» mukaisen korpraali 
Pelanderin tilalle nimettävä — niinkuin nyt näyttää 
tehdyn — niin mitkä ovat ne tosiasiat, joilla tätä 
uutta väitettä tuetaan ja joiden olisi siis saatava 
yTarinain» valtava lukijakunta tyydyttävästi vakuu- 
tetuksi asianlaidan todenperäisyydestä? Siitä, että 
ainakaan toistaiseksi julkisuudessa esitetyt perus- 
telut eivät tunnu ehdottoman vakuuttavilta, sallitta- 
neen seuraavassa tehdä muutamia vertailuja. 

Lienemme kaikki yhtä mieltä siitä, että Runeberg 
sai herätteet ja pani sankarirunoelmansa alulle Ruo- 
veden Ritoniemessä, asuessaan siellä kapteeni af Ene- 
hjelmin perheessä. Mikä on siis tuota innoittajaa et- 
sittäessä pakoittanut lähtemään »merta edemmäs 
kalaan» Kurun kappeliseurakuntaan. Tiedetäänhän, 
että Ruoveden emäseurakunnankin hautausmaassa 
lepää Suomen sodan urhoja, kuten esim. kapteeni 
Kaarle Palmroth, jolta nuoren runoilijamaisterin-hy- 
vin tiedetään runoaiheitaan ammentaneen. Jos 
todisteeksi Polvianderin sopivaisuudelle »Vänrikin» 
osaan on katsottu m.m. se seikka, että » Tarinoissa» 
kerrotaan runsaasti niistä taisteluista, joihin Polvi- 
ander Eekin pataljoonan mukana osallistui, tulkoon 
mainituksi, että kapteeni Palmroth taisteli Porin 
Rykmentissä luutnanttina aivan samoilla kentillä 
kuin vänrikki Polvianderkin ja samaisen J. F. Eekin 
pataljoonassa, kuten kaikki muutkin Ruoveden 
komppanian miehet. Näistä asioista on Palmrothin 
sodan aikana kotiinsa Ruovedelle kirjoittamissa kir- 
jeissä (jäljennöksinä Valtion arkistossa) runsaasti 
tietoja. Lisäksi on Ritoniemestä Vasulle, Palm- 
rothin sukukartanoon, matkaa vain 4 km. kun taas 
Hainarin torppa, jossa Polviander asui, on sieltä yli 
3 peninkulman päässä. 


Mitä taas »Vänrikin» varsinaiseen olemukseen tu- 
lee, niin se seikka, että kapteeni Palmroth ei ole asu- 
nut varmoleivänsyöjänä» samassa talossa kuin Rune- 
berg ja että hän tuskin on poltellut nurkantakuisia 
tai paikkaillut nuottaa, ei ole ainakaan vänrikki 
Polvianderin rinnalla mikään todistus nyt vaikkapa 
esim. hänen soveltumattomuudestaan »Vänrikiksi», 
sillä tuskinpa on Polviander tuossa suhteessa ollut 
häntä pesunkestävämpi »Vänrikki». Sotilasarvo lie- 
neekin ainoa — ja sellaisenaan peräti heikko — pe- 
ruste, jolla Polviander nyt on katsottu voitavan 
identifieerata » Vänrikki Stooliksi» useampien mah- 
dollisten henkilöhahmojen joukosta. Ja kuitenkin on 
kysymys vain eräänlaisesta henkisestä »Vänrikistä», 
sillä totuus lienee se — niinkuin jo edempänä mainit- 
sin — ettäkokoy;VänrikkiStoobonmieli- 
kuvituksellinen yhdistelmä, jolle niin 
Palmroth kuin Polvianderkin sekä lisäksi af Ene- 
hjelm ja jotkut muut upseeriveteraanit ovat antaneet 
sanat, hengen ja arvon mutta jonka ruumiillistuneena 
olemuksena on varmaankin verkkoineen ja kototupa- 
koineen ollut joku ruoveteläinen ruotivaari — mah- 
dollisesti sittenkin korpraali Pelander — mutta 
ei.missään tapauksessa yksinään 
vänrikki Polviander. (»Hirvenhiihtäjien» 
luomisessa sensijaan on innoittava osuus todennäköi- 
sesti ollut Polvianderilla, sillä Kurun linturikkaassa 
kappelipitäjässä tiedetään runoilijan myöhemmin 
ahkerasti ammuskelleen pyitä ja havitelleen hirviä- 
kin vanhan vänrikin seurassa.) 

Runeberg itse sanoo »Stoolistaan», että »Fänrik 
Stäl är till en viss grad historisk» (— määrätyssä 
suhteessa 1. tavallaan historiallinen henkilö —) ja 
Werner Söderhjelm selittää tämän varauksen teok- 
sessaan » Joh. Ludv. Runeberg» siten, että paikkansa- 
pitämättömyys »Vänrikiny» kohdalla tarkoittaa enem- 
mänkin hänen kertomustensa sisältöä kuin miehen 
varsinaista olemusta ja että »Stool» oli vanha puoli- 
höperö (»halft afsigkommen») aliupseeristoon kuuluva 
sotavanhus, jonka kuva runossa on liian elävä ollak- 
seen kokonaan tuulestatemmattu. Ja näillä perus- 
teilla on korpraali Pelanderia tähän asti pidetty 
»Stoolina» sangen vakavasti. — Yhtä hatarasti muu- 
ten kuin Polvianderin sopivaisuus »Stooliksi» sellaise- 
naan on tietenkin niinikään perusteltu se väite, että 
Polvianderin asuman Hainarin kruununtorpan ra- 
kennus, joka on siirretty Turun linnan pihalle, siis 
olisi » Vänrikki Stoolin mökki». Eiköhän riittäisi täs- 
säkin kohden vain tarkistettu maininta Suomen so- 
dassa taistelleen Porin Rykmentin lipunkantajan 
kruununpuustellista. 

Vänrikki Polvianderin tuntomerkkien siis tuskin 
voidaan julkisuudessa esitetyin niukoin perustein 
vakuuttavasti todistaa sopivan »Stooliiny. En tahdo 
edelläolevalla liioin vaatia tuota — itse asiassa lopul- 
takin melko pienimerkityksellistä — henkilökoh- 

(Jatk. siv. 259). 

JALMARI FINNE TEATTERIMIEHENÄ. 


Jalmari Finne on täyttänyt 60-vuotta. Tampereen 
Työväen Teatteri oli elokuun lopussa järjestänyt Fin- 
nelle ja hänen vierailleen juhlanäytännön, jona esi- 
tettiin eräs Finnen menestyksellisimmistä näytel- 
.mistä, »Pitkäjärveläiset». 

Jos tarkastelee Finneä teatterimiehenä, niin epäi- 
lemättä parhaan lähtökohdan saa tästä. Teatteri 
juhlii suosimaansa kirjailijaa keskellä kesää ja toi- 
meenpanee juhlanäytännön. Juuri Finnen 
läheinen suhde teatteriin on ehkä merkit- 
tävintä hänen elämässään. 

Sanotaan, ettei maassamme ole ainoa- 
takaan ns. intiimiteatteria. Finne on vaa- 
linut Tampereen Työväen Teatteria, joka 
suhteessa häneen itseensä on todella saa- 
nut intiimiteatterin luonteen, siinä mie- 
lessä että on syntynyt läheinen kosketus 
toisaalta teatterin ohjaajan, näyttelijöi- 
den ja näytelmäkirjailijan välillä, toisaal- 
ta hänen ja yleisön välillä. Ei olesattuma, 
että Finne valitsi juuri tämän teatterin. 
Itse Hämeessä kasvaneena, hämäläistä 
kansanluonnetta ymmärtäneenä, sopi tämä kansan- 
teatteri parhaiten hänen taiteensa tulkitsijaksi. Tam- 
pereen Työväen Teatteri on ymmärtänyt kirjailijan 
syvimmän tarkoituksen ja niinpä on teatterin näyt- 
telijöistä syntynyt todella Finnen ajattelemia henki- 
löitä, joista ennenmuita on mainittava Elna Hell- 
man. Hän on eräiden Finnen kansannäytelmien 
naishahmojen ruumiillistuma, kukaan toinen ei voisi 
esittää näitä osia samalla tavalla; Elna Hellmanin 
koomilliset naistyypit ovat juurtuneet yleisön tajun- 
taan, tuntuu siltä kuin ne olisi luotukin vain häntä 
varten. , 

Jalmari Finnen aidoimpina näytelminä on pidetty 
kansanelämäkuvauksia, * »Sysmäläistä» = ja 
»Pitkäjärveläisiä» Niissä on välitöntä 
kansanomaista huumoria, joka on raikasta ja elävää. 
»Sysmäläisessä» kirjailija on luonut historialliset puit- 
teet hyvin selvästi näkyviin — eräs puoli Finnen mo- 
nista harrastuksista, historiantutkimus, tulee siinä 
esiin. 

Suutarin tyttäret» tuo eteemme van- 
han tamperelaisen mestari- ja kisällimaailman. Te- 
kijä huomauttaa tästä näytelmästä: »Toisen vär- 


256 


Jalmari Finne. 


keistä prykännyt Jalmari Finne.» Hän lienee saanut 
esikuvia jostain ranskalaisesta satiirinäytelmästä. 
Näytelmä on pikantti, herkullinen, tahtoisipa sanoa 
sen kuuluvan nykyaikaisten komediojen parhaimmis- 
toon. Tampereen Työväen Teatteri vieraili pari 
vuotta sitten Helsingissä esittäen teatteripäivillä 
kohtia tästä näytelmästä ja arvostelu antoi yksimieli- 
sen tunnustuksen hyvästä esityksestä. 

Finnen asteikko dramaatikkona on laa- 
ja. Vuonna 1926 hän kirjoitti huomatta- 
van vakoiluaiheisen draaman »lsän- 
maan tähden, jonka Kansallisteat- 
teri valitsi nyt syyskautensa alkajaisnäy- 
telmäksi. Siinä Finne esiintyy rikospsyko- 
loogina, mutta hänen aatteellisuutensa 
saa myös näytelmässä kauniin ilmauksen. 
Palaamme teatterikatsauksessa lähemmin 
tähän näytelmään. Aikaisempiin Finnen 
näytelmiin kuuluvat myös »Admirabi- 
lis» ja ;Kauppaparooni» Viime 
aikoina on esitetty erästä Finnen näytel- 
mää, jonka laatu jälleen poikkeaa muista. 
Se on farssi, 0>Rakas univormu, jonka ensi- 
ilta oli v. 1932 Tampereen Työväen Teatterissa. Tässä 
näytelmässä kirjailija kuitenkin ampuu yli maalin. 
Taiteelliseksi näytelmää tuskin on aiottukaan ja pää- 
asiaksi on jäänyt pelkkä yleisön naurattaminen. 

Finnen monipuolisuus taiteellisella alalla ei ole ra- 
joittunut pelkästään näytelmiin, vaan myöskin ro- 
maanikirjailijana hän on ansioitunut. Tulkoon tässä 
yhteydessä mainituksi erinomaisen selkeä ja vaikut- 
tava Kaarlo Bergbomin elämäkerta. 

Nykyhetkisen suomalaisen näytelmän on väitetty 
elävän murroskauttaan. Draamat muuttuvat sur- 
realistisiksi, joilla ei ole todellisuuspohjaa, kome- 
dioista tulee farsseja ja onpa sanottu, että monasti 
kirjailija olisi kirjoittanut hyvän näytelmän, ellei 
hän olisi sille antanut komedian nimeä, vaan olisi 
ristinyt sen farssiksi. Komedian ala on vierain suo- 
malaisille näytelmäkirjailijoille ja parhaana, kansain- 
väliset mittapuut täyttävänä tulee pitää Finnen 
»Suutarin tyttäriä». 

Jalmari Finnelle on suotu suuret lahjat, joita hän 
on käyttänyt hyväkseen. Hän ei ole vain taiteilija, 
vaan tiedemies ja yhdistämällä nämä molemmat 


ominaisuutensa hän on kyennyt luomaan vakavan, 
horjumattoman pohjan ihmiskuvaukselleen. Niin 
paljon kuin meillä onkaan kirjoitettu kansannäytel- 
miä, on Jalmari Finne niitä harvoja, joka ovat luo- 
neet taiteellisia kansanelämänkuvauksia. Toivoisi 
vain, että »Pitkäjärveläisistä» tulisi yhtä klassillinen 
kuin »Pohjalaisista». Mutta sellainen edellyttää myös- 
kin entistä suurempaa syventymistä teatterien puolel- 
ta, se edellyttää erikoista kirjailijan tutkimista, johon 
esim. Tampereen Työväen Teatteri on uhrannut pal- 
jon aikaa, ja joka lienee esittänyt Finnen kaikki näy- 
telmät. 

Finnen suhteesta teatteriin oli alussa jo puhetta. 
Finne ei ole ainoastaan näytelmäkirjailijana teatterin 
harras ystävä, vaan hän on esiintynyt myös ohjaa- 
jana. Eräs täydellisimpiä ilmauksia Finnen suhteesta 
teatteriin mainittakoon ne tilaisuudet, joissa Finne 
ohjasi näytelmiään Tampereen Työväen Teatterissa 
pitäen ennen esityksen alkua esitelmän yleisölle. Tä- 
ten yleisö saa, mikäli kirjailija koskettelee näytel- 
mänsä syntyä ja sen ohjausta teatterin parrasvalossa, 
uuden käsityksen näytelmästä ja ymmärtää syvem- 
min sitä. Yleisölle on selitetty ehkä hieman ihmis- 
kuvauksen psykologiaa, eräitä kaikista niistä teo- 
rioista, jotka askarruttivat kirjailijaa hänen luodes- 
saan näytelmää. En tahtoisi snaoa, että tämä piirre 
olisi mitenkään yksinomainen vain Finnelle, vaan 
tahdon viitata vain siihen, että tällätavoin koti- 
maista näytelmäkirjallisuutta opitaan paremmin 
ymmärtämään. Tällätavoin tulee kansallinen taide 
enemmän kunniaan ja erottautuu erikoisasemassaan 
kansainvälisestä. 

Jalmari Finnen päämääränä on juuri kansallisen 
näytelmätaiteen saattaminen kunniaansa. Hän on 
luonut eloa, väriä ja liikettä näytelmiensä ympärille, 
ne eivät ole jääneet harmaantumaan ajan mukana, 
vaan saavat yhä edelleen vastakaikua. 


Olavi Bonsdorff. 


(Jatk. siv. 240). 


moraalin kuuluminen yksilön vastuuntuntoon. Län- 
nen yhteinen oppi on ikuisen luomisen oppia. Lännen 
sanoja ovat vapaus ja elämän biologia ja arvo, reali- 
teetti ja uuden saavutus, tietämisen pätevyys ja totuu- 
den tutkiminen, käytäntö ja järki... Itä näkee kaiken 
vain ilmitulevana, verhojen takaa esiin paljas- 
tuvana, Länsi syntyvänä uutena, kehityksenä. — 
Mutta Lännen piirteiden etsintään palaamme lähemmin 
lehtemme ensi numeron kirjoituksessa. Samoin luon siinä 
pikaisen katsauksen aiheeni puitteet määräävän Kohtalo- 
uskon esiintymismuotoihin maailman eri kansoilla ja 
niiden tarustoissa. Tässä täyttävät tarkoituksensa aivan 
yleiset piirtomme Idän mentaliteetista sellaisena kuin 
sen näen. (Jatkuu.) 


POHJATUULI 


Miten 
hienoimmalla tavalla 
varastetaan? 


Tätä kysymystä olen tullut usein miettineeksi aivan erilaisten 
tilanteiden, seikkojen ja olosuhteiden vallitessa. Tarkoitan in- 
tuition kautta varastamista. Tiedän, että tuon edellisen lau- 
seeni jälkeen on varmasti jokataholla ihmisiä huutamassa, että 
eihän sellainen varkautta ole, näinhän tekevät kaikki. Ja tosihan 
on — ellei ihminen omistaisi intuition lahjaa ei elämä menisi lain- 
kaan eteenpäin, kehitys pysähtyisi siihen paikkaan, oppiminen 
olisi mahdottomuus. Ja kuta herkistyneempi yksilö on, sitä hel- 
pommin häneen tarttuvat intuition kautta vaikutteet, niin, useim- 
missa tapauksissa hän ei lainkaan tiedä, miten ja mistä tulevat 
nämä vaikutteet. Vain yksilön sielullinen laatu, toisinsanoen hä- 
nen eetillis-moraalinen tasonsa ratkaisee onko tuollainen »varasta- 
minem» oikeutettua vai alhaista, tuomittavaa. Emme tällä ker- 
ralla halua pysähtyä asian tuon puolen käsittelyyn — sen jätäm- 
me lukijaimme tehtäväksi. Sensijaan otamme joitakin yleisiä esi- 
merkkejä tällaisesta varastamisesta. 


Onhan aivan tunnettua, kuinka taiteilijat, esim. runoilijat ja 
näyttelijät imevät vaikutteita toisistaan. Jos tuo vaikutteiden 
vastaanotto muuttuu kyllin karkeaksi nimitetään sitä »plagioimi- 
seksi». Tässä suhteessa on varsinkin arvostelijoille erikoisen tun- 
nusmerkillistä, kuinka he koettavat löytää esikuvien vaikutusta, 
usein siten tietoisesti halventaen tehtyä työtä. Arvostelijat eivät 
tällöin huomaa, kuinka heidän huomionsa voivatkin olla heidän 
oman mielenlaatunsa salasta valoon pulpahtamisia. 


Tällä ei tahdota kieltää tuollaisen »varastamisen» yleisyyttä. 
Siitähän voitaisiin ottaa esimerkkejä, miten paljon tahansa. 


Voi tapahtua, että näyttelijä »varastaa» rooliinsa toiselta näyt- 
telijältä sen hienoimman, minkä toinen on keksinyt, mitä ei hän 
itse, mutta tajuttuaan sen elävästi omaksuu omaksi löydökseen 
ja esittää omanaan. 


Herkän lukijan on helppo huomata, kuinka eri puolueita tai 
eri suuntia edustavat sanomalehdet varastavat vastustajiltaan 
lakkaamatta sellaista, minkä osaavat huomaamattomalla tavalla 
muuttaa omaksi voimakseen. Eiköhän lienekin sanomalehti- 
miehen paras suositus tällaisen »varastamisen» taito — ei siellä 
ainakaan kysytä vastuuntuntoa ja moraalia. 


Edelleen tällaisia varkauksia voitaisiin huomioida loppumatto- 
miin varsinkin rakkaus- ja liike-elämän piiriin sisältyvissä asioissa. 
Eikö ole tavallisimmin niin että eri miehet ideoita keksivät ja eri 
miehet käyttävät niitä hyväkseen. Kumpien ilo on syvällisempi? 
Varmaan on joillekin katkeraa ettei kaikkea saada varastamalla 
eikä edes rahalla ostamalla. 


Sanotaan, ettei mitään uutta auringon alla — kysymys on 
vain siitä, millä nimellä kulloinkin asioista puhutaan. On 
elänyt tuhannen runoilijaa, tuhannen filosoofia, pappia tai tuo- 
maria, miksi kuvitella pääsevänsä eteenpäin, pois saman toistu- 
misen taikaympyrästä? — Velttous on nautintoa ja sitähän 
ihmiset rakastavat. Mutta eikö ole enemmän kuin nautintoa 
ajatella ideamaailman rajattomuutta, koettaa löytää sisälle 
tietoon, miten ihmishenki pääsee tuohon ideoita luovaan tilaan? 
Tämä tieto olisi tarpeellisin varsinkin henkilöille, jotka ovat 
nousseet valtaan ja asemiin, joista pelkäävät joka hetki suistu- 
vansa. 

POHJATUULI 


MUSIIKKI JA 
SUOMALAINEN YLEISÖ. 


Jorma Huttunen. 


Maamme lähes parikymmenvuotisen itsenäisyyden 
aikana on säveltaide, taiteista jaloin, noussut Suo- 
messa kukoistukseen, jonka vertaista ei aikaisempi 
kotimaisen musiikkimme historia tunne. Luovien 
kykyjen joukko on kasvamistaan kasvanut, ja ny- 
kyään ponnistelee säveltaiteemme Olympon rinteillä 
kokonainen pieni armeija miettiväilmeisiä säveltäjiä 
kohti siintäviä korkeuksia, yhä ylemmäksi jylhällä 
vuorella, jonka huipulla häämöttää suomalaisen mu- 
siikin suurimman mestarin jättiläishaahmo. Esittä- 
vän musiikkitaiteemme ei myöskään ole tarvinnut 
potea työvoiman puutetta — tyytyen ainoastaan viit- 
taamaan moniin orkestereihimme ja kuoroihimme, 
haluaisimme erikoisesti kiinnittää huomiota siihen 
ilahduttavaan kehitykseen, joka esittävässä taitei- 
lijakaartissamme on tapahtunut. Sen riveistä on nous- 
sut kykyjä, jotka puolustaisivat paikkaansa missä 
ympäristössä tahansa, ja ennen kaikkea on huomat- 
tava nuoren taiteilijapolven ylivoimaisuus sekä luku- 
määrään että laatuun nähden. : 

Virkeän ja normaalin musiikkielämän kaksi pää- 
tekijää olemme siis havainneet elinvoimaisiksi. Mutta 
+ ryhtyessämme tarkastelemaan kolmatta, yleisön har- 
rastusta ja kannatusta, on meidän pakko todeta sen 
olevan suhteettoman heikon. Musiikkia ymmärtävää 
ja konserteissa y.m. tilaisuuksissa käyvää yleisöä to- 
sin on — mutta kuinka paljon? Karvas totuus on, 
että kullakin paikkakunnalla on vain pienen pieni 
kantayleisö, joka todella harrastaa musiikkia ja käy 
konserteissa rikastuttaen siten henkistä elämäänsä 
samalla kun antaa taiteilijoillemme heidän välttä- 
mättä tarvitsemaansa tukea, mutta varsinaisesta 
musiikkikulttuurista sanan laajimmassa ja vaativim- 
massa merkityksessä emme vielä voi puhua. 

Tarkoituksenamme ei ole tässä yhteydessä ryhtyä 
moittimaan —yleisöämme —välinpitämättömyydestä 
taidemusiikkia kohtaan, vaan yritämme ottaa selkoa 
mistä johtuu n.s. suuren yleisömme yleensä viileä 
suhtautuminen säveltaiteeseen, ja — saatuamme syyt 
siihen pääpiirteissään selville — suunnitella mitä 
olisi tehtävä todellisen musiikkikulttuurin kohorta- 
miseksi maassamme. 

Käydäksemme heti käsiksi ensimmäiseen kysy- 
mykseen — mikä tai mitkä syyt ovat vaikuttavim- 
pina tekijöinä siinä masentavassa tosi-asiassa, että 
me niin paljon olemme jälessä suurista kulttuurikan- 
soista musikaalisen sivistyksen laajuudessa ja tasossa? 
Syyt ovat epäilemättä lukuisat, mutta syvimpänä ja 
vaikutukseltaan voimakkaimpana pitäisimme sitä, 

että lasten ja varhaisnuorison musikaalinen kasvatus 
kouluissa ja varsinkin kodeissa on meillä aina ollut 
ja on vieläkin huutavan heikko ja puutteellinen. On 
lukemattomia sivistyneitäkin koteja ja perheitä, joi- 
den jäsenistä kukaan ei koskaan ole soittanut mitään 
instrumenttia tai edes huvikseen laulanut — puhu- 
mattakaan mistään enemmästä harrastuksesta — ja 
seuraus siitä on ollut se, että yleensä jokainen sano- 
tunlaisten kotien lapsista on iäkseen jäänyt vaille 
kykyä nauttia säveltaiteesta sen missään muodossa. 
N:s. sävelkorva tarvitsee kehittyäkseen harjaannusta 
kuten kaikki muutkin kyvyt — ellei se sitä saa, käy 
sille useimmissa tapauksissa vaikeaksi, jopa mah- 
dottomaksikin edes eroittaa erikorkuisia säveleitä 
toisistaan. Kokeellisilla tutkimuksilla on todettu, 
että vain äärimmäisen harvat yksilöt ovat täydelli- 
sesti epämusikaalisia ja kokonaan vailla eri sävelkor- 
keuksien eroittamiskykyä — sellaisen täysin »korvat- 
tomam, ihmisen puhekin on väritöntä ja monotoo- 
nista — kun taas ne yksilöt, joita yleensä nimitetään 
epämusikaalisiksi ja sävelkorvaa vailla oleviksi, ovat 
vain puutteellisen tai kokonaan laiminlyödyn musi- 
kaalisen kasvatuksen uhreja. 

Täten osoittautuu aivan vääräksi se käsitys, että 
musikaalisuus olisi Luojan lahja, joka sellaisenaan 
peritään isiltä tai esi-isiltä, ja kääntäen epämusikaa- 
lisuus synnynnäinen »vika» (jos kaikki sen nyt todel- 
liseksi viaksi arvioivatkaan!), joka on mahdoton pa- 
rantaa. Perinnöllisten seikkain suurta vaikutusta 
sekä puoleen että toiseen emme voi emmekä halua- 
kaan kieltää, korostamme vain vielä kerran sitä, että 
suomalaisten kotien yleensä heikko ja usein aivan ole- 
maton musiikin harrastus samoinkuin koulujemme 
liian laimea musiikinopetus ovat pohjimmaisina syinä 
vepämusikaalisten» ja säveltaiteesta piittaamattomien 
kansalaistemme lauman peloittavaan suuruuteen. 

Vasta sitten, kun yleisesti oivalletaan edellä selos- 
tamiemme seikkain tärkeys, voidaan toivoa kan- 
samme musikaalisen sivistyksen nousevan alennus- 
tilastaan ja kohoavan niin korkealle kuin sekä luovan 
että esittävän säveltaiteemme yleiseurooppalainen 
taso vaatii. Kalevalaisten laulajaimme ja kalevaisen 
kanteleemme muisto velvoittaa meitä huolehtimaan 
siitä, ettei kansamme ja varsinkin sen nouseva polvi 
tänä koneellistumisen aikana päästä yhtä nuoren 
kulttuurimme tärkeimmistä haaroista kuihtumaan 
hoidon puutteeseen; kun tämän alati muistamme ja 
otamme jokaisen sydämenasiaksemme musiikin har- 
rastuksen elvyttämisen, voimme luottavaisin mielin 
katsoa tulevaisuuteen ja lujasti uskoa — säveltaidet- 
takin ajatellen — että 


vei mene mahti maan rakohon 
vaikka mahtajat menevät. 


POHJATUULI 


l urun linna. 


JA 


Haamu harmaa muinaisaikain, linna päiväin men- 
neiden, 


kautta aavain kantaa katsees vakava ja murheinen, 
muistomerkki hautakummun, jonne päänsä väsyneet 
vuosisadat painaa saivat, — vaikkei rauhaa löytäneet! 


Rannan aalto, muinoin ylväs, yössä hiljaa vaikertaa, 
ja niin kumman kaihon ääni rinnastani kumpuaa; 
tänne tähtitaivahalta alas katsoo ikuisuus, 

— näin on heikko ihmisaatos, ihmistyö vain vajavuus. 


On kuin hautalaulun sulle laulais laine tumman yön, 
nousee kuu kuin kuolinsoihtu takaa jylhän metsävyön; 
kilpes murtui, murskattihin, heikko oot ja aseeton, 
ainoa, mi sulle suodaan, muiston murhekyynel on. 


Wecksell 


Ken ei sentään rakastaisi murtuneita muurejas? 
Sä oot nähnyt Suomen aamun ruskohohteen aikanas, 
kun sen kalvaat ensisäteet poisti maasta pimennon, 
olit ristin lipun suoja erärannan aution. 


Maasta muokkaamattomasta ensi laihon nousun näit, 
hallaa vastaan kamppailtaissa voittajaksi viimein jäit: 
Suomen parhaat muistot ovat Rkiirehesi koristus, 
taivaan kaunis kajastus ja laki, usko, oikeus. 


Olit kilpi, olit kalpa, määränpääsi ihana, 

tyynnä jylhä kivirintas seisoi vasten vaaroja. 

Kivet sortui, teräs ruostui, mutta kansaa Suomenmaan 
Luojan käsi ohjaa aina ikuisuuden voimallaan. 


Suom. Reino Hirviseppä. 


(Jatk. siv. 252). 

vaikk'ei ainoatakaan olisi ollut. Juutalaiselta ei saanut 
velaksi, naapurit olivat yhtä köyhiä kuin me, emmekä 
me pyydä yhtä lanttia! 

Ei voinut muuta tehdä kuin täydestä sydämestä nau- 
raa kurjuuttamme. Ja silloin pujahti sisään kerjäläinen. 

Laulavalla äänellä hän lausui valitusvirtensä. 

Äitiäni melkein huumasi, niin hän nauroi. 

— Lopettakaahan, hyvä ihminen, hän sanoi. Tänään 
olen levännyt koko iltapäivän, koska ei ole yhtä lanttia, 
joka puuttuu hinnasta saadakseni puoli tankoa saippuaa. 

Kerjäläinen, hyväntahtoisen näköinen vanhus, häm- 
mästelee. 

— Yksi lantti? kysyy hän. 

— Niin. 

— No, minä annan. 

— Se nyt vielä tarvittiin, kerjäläiseltä almu. ' 

— Mitäpä siitä, tyttöseni, minä en ole sen puutteessa, 
minulta puuttuu vain lapiollinen maata ... Silloin tulee 
kaikki hyväksi. 

Hän antoi käteeni lantin ja kiitoksiaan jaaritellen kom- 
puroi pois. 

— Jumalan kiitos, virkkoi äitini. Juokse siis... 

Silloin hän hetkeksi pysähtyi ja nauroi suuren suuren 
naurun. 

— No, aikaisinpa saatiin kootuksi raha. Tänäänhän 
en voi enää pestä. On pimeä, ja lamppuöljyäkään ei ole. 

Tukahduttaminen seurasi nauramista, vaivaava, tap- 
pava tukahdus. Jakun siirryin häntä tukemaan, ja hän 
huojui kasvot molempiin kämmeniinsä painettuina, vir- 
tasi jotakin lämmintä käsiini. 

Se oli verta, hänen kallista, pyhää vertansa, äitini verta, 
joka osasi nauraa niin, kuin vain harva köyhien ihmisten 
keskuudessakin. 

Unkarin kielestä suomensi 


Lumi-Sajo. 


(Jatk. siv. 255). 

taista kunniaa yksinään kenellekään toisellekaan, en 
ehdottomasti Pelanderille paremmin kuin Palm- 
rothille tai Enehjelmillekään, sillä sehän olisi näin 
vuosisadan takaa järjetöntä arvailemista todistei- 
den puuttuessa. Mutta — kuten jo alussa mainitsin 
— 14011 4 VATT 11E Kok SOKOS A nA alaan 
kokoyT arinainkimmuistamisajatus 
muistomerkin pystyttämisen muo- 
dossa tokisilti enemmän kuin pai- 
kallaan. Se on asiain nykyiselle asteelle kehityt- 
tyä jo suorastaan velvollisuuskin kaiken oikeuden 
nimessä, mutta tällöin ei pidä tuota hyvää ajatusta 
suinkaan kytkeä epävarmoin perustein yhden nime- 
tyn henkilön kohdalle. Niinkuin »Pilvenveikom ja 
»Sven Dufvam personifioiminen olisi nyt mahdotto- 
muus, on toivotonta » Vänrikki Stoolinkin» ehdoton 
osoittaminen siten, että se tyydyttäisi myöskin his- 
toriaa ja siten syrjäytettyjen toisten » Vänrikkien» jäl- 
keläisiä. Siksipä olisikin ehkä parhaiten paikallaan — 
kun nyt kerran on ryhdytty patsaita pystyttelemään 
— »Tarinoidem kaikkien sankarei- 
den yhteisen »In cognito»v-muisto- 
merkin pystyttäminen sinne, missä ru- 
noilijamestari on heidän muistonsa omassa ja heidän 
suuressa hengessään jälkipolvien ihanteeksi ja kan- 
nustimeksi ikuistanut, — Ruovedelle. 

R. H:ppä. 


OIKAISU. 


Lehtemme N:on 13—14 lapsikuvaukseen »Miksi ei isä — —» on 
tullut valitettavia virheellisyyksiä, joita toimitus pahoittelee. 
Lopun m.m. piti olla: miksi ei isä edes tällä kertaa voinut myön- 
tää ... että oli tehnyt jotain... 


259 


POHJATUULI 


Ajat muuttuvat. 


tai — muuttuvatko ne? Eiköhän ole niin, että me muutumme 
ja aika vain loputtomasti esittää ihmistä koko asteikossaan: 
ensimäisestä kävijästä korpierakosta nykypäivien laumaeläimeen 
saakka. Ja näiden välillä valtavaa annosta aatteita: vuoroin 
kuningasta, vuoroin demagogiaa! Mutta etäisyydet näiden aiko- 
jen välillä saamme mitata itse 

Niinpä Muistojuhla Wienissä — Ruotsalaisen teat- 
terin syysuutuus — mittasikin ajan tuosta ikimuistettavasta elo- 
kuun päivästä, jolloin koko Eurooppa vavahti — sadaksi vuo- 
deksi. Niin paljon ovat ajatukset ja tavat senjälkeen muuttuneet. 
Maailmansodan raja-aidan taakse jäivät kaikki perinnäiskäsitteet, 
joten tälle uudelle puolelle ei vloikannut» montakaan suuruutta, 
joka olisi kestänyt nykypäivien vaa'assa. 

Niinpä olikin näytelmässä huvittavinta se parodia, mikä oli 
saatu entisyyden kustannuksella. Itävallan vanhat hovi-inven- 
tariorippeet saivat vielä kerran esiintyä »galassa.» 

Nuo elämänrullista poisjääneet ihmispoloiset kokoontuivat 
näet yhteiseen juhlaan Wienissä — tuossa vanhojen muistojen 
sankarikaupungissa. Illalle koko loisteen loi, yhdeksi yöksi rajan 
yli uskaltautunut arkkiherttua Rudolf — tuo »enfant terrible» 
Habsburgien levotonta verta, joka — mainehikkaan entisyyden 
täydellisesti mennessä päähän, unohtaa alkeellisimmatkin siveel- 
lisyysvaatimukset törmäten siten yhteen erään nykypäivien 
Wienin kuuluisimman perheen kanssa. Psykiatrianprofessori 
Krugin kaunis puoliso Elena — jo ennenkin ollut hänen rakas- 
tettunsa — joutui taas uudelleen »keisarillisen)» tahdon uhriksi 
huolimatta siitä, että hän sillä välin oli jo solminut lujemmat, 
porvarilliset siteet. 

Tässä lyhyesti näytelmän rakkausjuoni, jossa jälleen — ties 
monennenko kerran — oli väännetty tuota vanhaa kampia: 
vaimo- mies-rakastaja. Mutta harvoin sattuvammissa puitteissa! 

Ei näet voi kieltää, etteikö tuo haalistunut seurue tehonnut. 
Oli aivankuin isoäidin ullakkokomero olisi saanut eloa ja astunut 
esiin. Me nauroimme vilpittömästi ikäänkuin tuo sama vintti» 
ei olisi kuulunutkaan meille, jotka kuitenkaan emme vielä yhden 
polvenkaan ikää ole istuneet näissä Euroopan »uudestikaluste- 
tuissa huoneissa». 

Englantilainen Sherwood — näytelmän tekijä — oli las- 
kenut oikein rakentaessaan juonen tällä tavoin kahden eri aika- 
kauden väliin. Olihan luonnollista että rakkaus »kuninkaallisista 
lähteistä» ammentaen tuntui vähemmän väljähtäneeltä. Ja nuo- 
ren Habsburgin tiliin saattoi panna mitä vain: hupsuutta, häi- 
käilemättömyyttä, mutta myöskin charmia ja varmaa valloitta- 
mistaitoa, viimemainittu vuosisatojen vanhaa perua. Olihan 
tämä suku kerran hallinnut satoja miljoonia ihmisiä ja ilman 
suurempaa hengen mittapuuta — ainoastaan kuninkaallisen syn- 
typerän dokumentilla. Kas siinä tausta, mistä ammentaa! 

Niinpä saikin kuninkaallinen Rakastaja liukua koko portaikon: 
alas ylimmältä askelmalta nykypäivien maailmaan, joka ei suin- 
kaan ollut mikään »takapiha». Olipahan korkeastioppinut Älyn 
valtakunta, jossa istui hallitustuolilla professori Krug. 

Elena rouva, joka ihan miehensä kädestä — psykiaatteri kun 
oikein oli tahtonut että hän osallistuisi juhlaan — nautti Habs- 
burgia koko annoksen: makeata ja kirpeää — parani vaikeasta 
Rudolf-kompleksista, mikä »tauti», koko avioliiton ajan — oli 
ollut hiipivää ja hitaasti onnea tappavaa. 

Kirjailija kulki siis nykypäivien kehityksessä ihan psykoana- 
lyysin kynnykselle — mutta ei pitemmälle. Syvemmälti hän ei 
vajonnut tämän suverenisen kolmivallan rakkaussarkaan. Hä- 
nelle riitti vain, että oli sijoittanut »leikim sopivasti sillalle — 
kahden eri aikakauden väliin. Näin ollen ei hän meiltäkään vaati- 
ut mitään kirjallis-taiteellista »ulosseteliä», korkeintaan tilityk- 


Tunnelmia lentokoneessa 


Seison Katajanokan lentosatamassa ja katson auringossa väl- 
kehtivää aluminiumilintua, joka on lähtövalmiina. Olen vielä 
lujasti maakamaralla, tämä odotus merkitsee minulle vain erästä 
elämän monista tapahtumista. Muutaman minuutin kuluttua 
olen Helsingin yläpuolella. Tähän asti tämä kaupunki on mer- 
kinnyt minulle jatkuvaa sarjaa pieniä yksityiskohtia. Nyt se on 
kokonaisuus, yhteistulos jokaisesta eletystä hetkestä. Mistä kai- 
kesta? Tuolla vasemmalla näen lapsuuteni kodin, harmaan piha- 
maan, yksinäisen kadun ja suuren puiston. En ole käynyt siellä 
vuosikausiin. Mutta samalla näen paljon muutakin. Tunti sitten 
kävelin tuolla Rautatientorilla, pari päivää sitten olin tuossa 
teatterissa, lukemattomat kerrat olen liikkunut tuota vilkasta 
katua pitkin . .. Muutamien päivien, monien vuosien elämykset 
sukeltavat yht'aikaa mieleeni. »Sam p o», lentokoneemme jät- 
tää Helsingin. 

Kone sukeltaa pilvien yläpuolella, rakeet putoavat raskaina 
sen aluminiumisiiville. Alhaalla on kirkkaita järviä, viheriöitä 
metsiä, joihin pilvet luovat tummia varjoja. 

Nyt on Turku allamme, tuomiokirkko seisoo juhlallisena talo- 
röykkiön keskellä, mutta täältä katsottuna se ei ole minkään 
ylevän idyllin etuvartiona, vaan hukkuu kaaoksen keskelle. Kau- 
niissa kaaressa laskeudumme Ruissalon lentosatamaan. 

Kone kohoaa jälleen ilmaan, tuntuu kuin hetki hetkeltä tavoit- 
taisimme laskevan iltapäiväauringon. 

Nyt tuntuu lähestyessämme vierasta maata kaikki reaalisem- 
malta, todellisemmalta. Olemme tottuneet katsomaan elämää 
ylhäältä. Tuolla kulkee auto tien vasenta syrjää. Metsät ovat 
samanlaisia kuin Suomessa. Alan valmistua astumaan jälleen 
maakamaralle. Tukholma on edessä siniharmaiden metsien ta- 
kana, suurena kokonaiskuvana. Mutta meidän matkustajien on 
laskeuduttava omaan paikkaamme siellä, nyt elämä tarjotaan 
jälleen vain pienissä erissä. 

Olen vieraalla maalla, vieras kiihoittava maailmankaupunki 
on tuolla muutaman kilometrin päässä. Helsinki on hukkunut 
jonnekin merentakaiseen epämääräisyyteen. Raitiovaunut kiitä- 
vät ohi, autoja kulkee jonottain, ihmisillä on kiire. Elämyssarja 
on suurempi ja houkuttelevampi kuin ennen. 

Eräänä kirkkaana aamuna autobussi vie minut Lindarängin 
lentosatamaan. = Kone kiitää jälleen eteenpäin samaa reittiä 
Tukholma—-Turku—Salo—-Lohja—-Helsinki. Keskipäi- 
vällä olemme jälleen Aeron lentosatamassa Katajanokalla. 

Olen ollut ilmassa, jossa ei ole mitään rajoja, josta käsin elämä 
on suuri ja rauhallinen kokonaisuus. Nyt laskeudun jälleen omaan 
pieneen lokerooni maankamaralla, omaan rajoitettuun elämän- 


piiriini. 

2 t. 45 min. ei ole pitkä aika elämässä. Mutta sinä aikana voi 
tapahtua paljon. Sinä aikana voi koota ajatukset selkeään koko- 
naisuuteen, sinä aikana voi tehdä synteesin koko eletystä elä- 


mästä. Kai. 
sen näiden maailmojen etäisyyssuhteista — jonka jo annoim- 
mekin! 


Ja vielä muutama sana Rva Mia Backmanin ohjauksesta, 
joka oli hänen ensi debyyttinsä ruotsalaisella puolella. 

Yksityiskohtia myöten oli siinä tehty älykästä työtä eikä suin- 
kaan vauhtia puuttunut; jo yksistään Erik Lindström- 
Rudolfin entrö juhlaillan kokossaliin, sellainen veni- 
vidi-vici— että muistaa. Loistavammalla hirtehishuumorilla 
voisi tuskin kantaa »kaatuneiden Caesareiden» toogaa. Ave 
populi! Morituri te salutant! oli suorastaan ruhtinaallinen 
joutsenlaulu ennen palaamista elinkeinoihin. Autonkuljettaja 
v. Habsburgina! Heeva. 


Helsinki 1934. K.F. Puromiehen Kirjapaino O.-Y. 

Vaikutelmia muutamista alku- 
syksyn konserteista. 


Artto Granroth. 


Tämä nuori, loistavalahjainen sellotaiteilija, jonka konsertti 
oli syyskuun 17 p:nä Konservatoriossa, on nopeasti kehittynyt 
vaikean soittimensa käytössä. Hän saa sellostaan kantavan, irto- 
naisesti laulavan äänen, joka cantilenessa soi ilmeikkään kaunii- 
na, ja molempien käsien tekniikka on jo vaikeisiinkin tehtäviin 
riittävä. Ohjelma, jonka päänumeroina olivat Lalo'n konsertti 
ja Locatellin sonaatti, ei ollut helposti soitettava, mutta hra 
Granroth kykeni kiitettävällä tavalla voittamaan sen teknilliset 
vaikeudet. 

Artto Granrothin taiteilijaluonteen tunnusomaisimpana ulko- 
naisena piirteenä on harras kiintymys ja rakkaus taiteeseen. 
Sisäiseltä laadultaan se on ennen kaikkea mietiskelevä ja sisään- 
päin kääntynyt — ei kuitenkaan raskas eikä jäykänvakava — ja 
aina voi siinä syvimmällä vaistota surumielisen pohjavirran. Hil- 
lityn herkkä, mietepitoinen runollisuus on hänen soitolleen yhtä 

+ luonteenomaista kuin absoluuttinen kauneus tai kirkastunut, yli- 
maallinen puhtaus, ja hänen ajatuksellinen jäsentelynsä — jokai- 
sen nuoren taiteilijan heikompi puoli — on jo nykyiselläänkin 
selvää ja sattuvaa. Hänen esitystapansa on yleensä sävellyksen 
sisällölle uskollista, ja sille ovat täysin vieraita ulkonaiset, sanoi- 
sinko itsekkäiden tarkoitusperien sanelemat tehokeinot. — Tällä 
en suinkaan tahdo sanoa, että taiteilijan koruton tehtäväänsä 
suhtautuminen vähentäisi hänen esitystaiteensa antoisuutta, päin- 
vastoin mielestäni juuri se lopullisesti avaa hänen soitolleen tien 
kuulijain sisimpään ja tekee sen henkiset ja taiteelliset arvot niin 
läheisesti omaksuttaviksi. 

Yleisvaikutelma konsertista oli, että Artto Granroth on yksi 
niitä todellisia taiteilijoita, jotka kykenevät sisäisen näkemyksensä 
kantavuudella ja kauneutta palvovan henkensä joustavuudella 
uudestiluomaan sävelteoksia ja muuntamaan niiden sisällyksen 
kuolleista nuoteista eläväksi, vaikuttavaksi taiteeksi. — Kerttu 
Bernhardin säestys ansaitsee parhaat mainesanat, ja taiteilijoiden 
yhteissoitto oli yksimielisen varmaa ja kauttaaltaan musikaalisen 
hengen koossapitämää. 


Yrjö Selin, 


joka monivuotisen poissa-olon jälkeen piti konsertin syysk. 20 
p:nä Yliopistossa, otettiin vastaan lämpimin suosionosoituksiu 
hänen palattuaan takaisin kotimaahansa. Taiteilija hallitsee ko- 
keneen mestarin vakiintuneella taidolla sellonsoittotekniikan sa- 
laisuuksia, ja kun hra Selinillä lisäksi on arvokas soitin, jonka 
jalostunutta ääntä hän mielinmäärin pystyy värittämään, voi 
hän kaikella vakavuudellaan syventyä sävellysten henkeen. — 
Muutamat ohjelman alkupuolella huomatut intonatio-virheet 
lienevät olleet satunnaisia, eivätkä anna aihetta enempään kuin 
mainintaan. 

Jo ohjelman kokoonpanotapa antoi ennakkokuvan siitä toti- 
sesta vakavuudesta, jolla hra Selin tehtävänsä taiteilijana käsit- 
tää. Veracini-Salmonin ja Brahmsin sonaatit eivät ole »suuren 
yleisön» kappaleita, ja samaa voisi sanoa parista pienemmästäkin 
ohjelmassa olleesta säveliyksestä, joista m.m. Bachin yksinker- 
taisuudessaankin liikuttavan Arioson mukana-olo ja vielä enem- 
män sen harras esitys todistivat ennakkokuvan aiheutetuksi. 
Taiteilijan tulkinnan vakavuus oli muissakin numeroissa sukua 
hengelliselle hartaudelle; | Brahmsin syvämietteinen e-molli- 
sonaatti esim. soitettiin sellaisella antaumuksella ja eetillisten 
motiivien korostuksella, että siihen tuskin olisi pystynyt sellai- 
nen, jonka ajatusmaailmassa ei ikuisilla kysymyksillä ole sijaansa. 
— Tuntuu muuten siltä, kvin hra Selinin pitkäaikainen Norjassa 
oleskelu olisi huomattavastikin vaikuttanut hänen henkiseen 
laatuunsa — ainakin sikäli kuin se tässä konsertissa ilmeni — 


Laitapuolella ja yökerhossa. 


Kansallisteatteri: Kameeli neulansilmän läpi. 


Kansanteatteri: Broadway. 


Kansallisteatterin toinen ensi-ilta oli tsekkiläisen FrantiSek 
Langerin komedia ;Kameeli neulansilmän läpi 
(.. velbloud uchem jehly...) 

Langer on tuttu meille näytelmistään »Laitapuolella 
ja»>Ferdys Piöstoran käänty my s». Hän kuvaa ensim- 
mäisessä suurkaupungin mielenkiintoista esikaupunki-ilmapiiriä. 
»Ferdys Piöstoran kääntymyksessä» hän käsittelee ylemmän ja 
alemman yhteiskuntaluokan suhdetta toisiinsa. Päähenkilö, 
varas muuttuu hetkeksi paremmaksi ihmiseksi, mutta vajoaa 
pian entiseen elämäänsä. Ne vaikutteet millä häntä koetetaan 
käännyttää, eivät ole oikeita. Viimeisessä näytelmässä »kameeli 
tosiaan menee neulansilmän läpi», yhteiskunnan alimmatkin 
kohoavat »pinnalles. 

Näiden kolmen asteen mukaan voidaan Langerin katsoa luo- 
neen näytelmänsä. — Ensin miljöö sellaisenaan, sitten pyrkimys 
tavoitella jotain parempaa tai omaan olotilaansa alistuminen. 
Näihin puitteisiin rajoittuukin laitapuolen» elämä. Se jatkuu 
siellä samanlaisena päivästä päivään, mutta alituisesti ihmiset 
kaipaavat jotakin parempaa, ja joskus he pääsevät toivomustensa 
perille. 

»Kameeli neulansilmän läpi» on rikkaan miehen ja köyhän 
tytön elämäntarina. Se muistuttaa Pagnolin »Mariuksesta». 
Mutta näytelmän yhteiskuntasatiiri on se, joka antaa sille 
kantavuutta ja voimaa. Näytelmän alku on liiankin lupaava, 
sillä loppu on kovin kesy. Ukko tekeytyy rammaksi ja saa muu- 
tamia ylempään yhteiskuntaluokkaan kuuluvia henkilöitä kur- 
kistamaan kellarin kurjuuteen. Säälistä he hellittävät kolikoitaan 
tuodessaan hänet »Sairasvuoteelle». 

Ja sitten; Rikas mies tosin joutuu maitokaupan apulaiseksi, 
mikä vielä on kekselästä ja omaperäistä, mutta kaikki loppuu 
farssimaisen hyvästi. 


»Broadway». 


Onko Denningin ja Abbotin kirjoittama »Broadway» vain 
varieteenäytelmä, jossa nuoret tytöt gramofoonin säestyksellä 
sätkyttelevät sääriään? Se on paljon enemmän, se on todellinen 
pala elämää. Kun näytelmä alkaa, tanssivat varieteetytöt mono- 
toonisesti samaa, ikivanhaa tanssiaan. Kun näytelmä loppuu, 
tanssivat he jälleen samaa tanssiaan. Ja kuitenkin on välillä 
tapeltu, kiroiltu, yökerho on ollut jätkien kokoontumispaikkana 
ja kaksi murhaa on tapahtunut. 

Muistelkaamme Elmes Ricen »Street sceniä» (Katua). — Ka- 
dulla tapahtuu paljon, mutta kaikki on vain osana arjen välttä- 
mättömässä kehityskulussa. Elämä jatkuu. Kaikista sen suurista 
ja pienistä tapahtumista huolimatta tulee aina aamusta ilta ja 
illasta aamu. »Kadussa» näytteli Katu pääosaa, »Broadwayssa» 
kapakka — toisin sanoen molemmissa Elämä itse. 

0. P- 


jotain norjalaista, voisiko sanoa hidasverisempää lyyrillisyyttä 
ja viileätä, vaikkakin syvää tuntemistapaa oli joka tapauksessa 
havaitsevinaan hänen soitossaan. Kun nämä ominaisuudet ovat 
yhtyneinä siihen filosoofiseen ajattelupohjaan, jolla hra Selinin 
taide ikäänkuin perustalla lepää, on kokonaisuus ylivoimaisesti 
aatteellinen. Kaiken kaikkiaan oli tämä konsertti niitä, joista 
kuulija poistuu henkisesti rikkaampana ja avartuneempana. — 
Leo Funtek jälleen flyygelin ääressä joustavasti myötäilevänä 
kuten aina. 


J. H. 


1 


OLL 


KYUU M a n 


4 


11e 


on saanut tänä syk- 


*synä uuden miellyttä- 


vän kahvila-ravintoz 
lan, joka muutamassa 
viikossa on valloitta- 
nut yleisön täydelz 
leen. 


MUSTAN KAR- 
HUN 3 aistikkaassa, 
asiallisesti sisustetussa 
huoneistossa jokainen 
tuntee todella viihty: 
vänsä ja nauttii ateris 


oistaan ja kahvistaan. 


Musta Karhu 


aamiaisia klo 
päivällisiä klo 


kahvia myös kupittain klo8—13,30 


koko päivän: 


4—10 markan annoksia, puuroa ym. 


Ruokalippuja 10 kpl. vihoissa. 


,ALA:KARHU"' avataan klo 7. 
Soittoa klo 14—16 ja 20,30-23,30. 


Hinta 5 mk. 


MUSTA KARHU 


KESKUSKATU 7 


HELSINKI 1934. K. IF. PUROMIEHEN KIRJAPAINO O..-Y. 


